Slavka Drašković: Jačati položaj Srba u regionu | Управа за сарадњу с дијаспором и Србима у региону\nHome>>>Vesti>>>Region>>>Slavka Drašković: Jačati položaj Srba u regionu\nSlavka Drašković: Jačati položaj Srba u regionu\n13. februar 2014.\tRegion, Vesti 11 Views\nKancelarija Vlade Srbije za saradnju s dijasporom i Srbima u regionu, uz podršku predsednika Srbije, pokrenula je inicijativu da se obnovi Fond za Srbe u regionu koji je ranije postojao pri Vladi Republike Srbije, izjavila je za Međunarodni radio Srbija direktorka Kancelarije dr Slavka Drašković. Zahtev da se Fond, koji od 2011. godine nije bio aktivan, ponovo uspostavi, njoj su uputili i Srbi u Crnoj Gori i Makedoniji, sa kojima je razgovarala tokom nedavnih službenih poseta tim zemljama. Sa direktorkom Kancelarije razgovarali smo o tim susretima i položaju Srba u regionu.\nFond za Srbe u regionu je neophodan kako bi Srbija pomogla jačanje institucija i organizacija Srba u regionu, time i njihov položaj, ističe Slavka Drašković. Sa Srbima iz Crne Gore i Makedonije ona je razgovarala o problemima sa kojima se suočavaju i načinima da se prevaziđu. U Crnoj Gori su to pitanja ustavnog definisanja srpskog jezika i ćiriličnog pisma, kulturno prosvetne autonomije, slobode medija na srpskom jeziku, ostvarenja ravnopravnog statusa za eparhije Srpske pravoslavne crkve, navodi naša sagovornica.\nPosebno je važno pitanje definisanja statusa srpskog naroda u Crnoj Gori. Razgovor sa predstavnicima srpskih organizacija i partija je pokazao da među njima postoji saglasnost da Srbi u toj državi ne mogu biti nacionalna manjina, već konstitutivni narod, kaže Drašković, ističući da je o tome razgovarala i sa zvaničnicima Crne Gore. Upravo zbog nedefinisanog statusa, kako objašnjava, Srbi u Crnoj Gori nemaju određena prava, niti predstavnike u državnim institucijama, na primer finansijskim, a ni finansijsku podršku te države za svoje projekte.\n„Ako ostvarivanje tih prava, odnosno statusa konstitutivnog naroda predstavlja minimum zajedničkih ciljeva oko koga su Srbi u Crnoj Gori jedinstveni, oni sa takvim programom treba da pokušaju zajedničkim snagama da se uključe u sistem vlasti, kako bi bili u poziciji da učestvuju u odlučivanju o bitnim pitanjima srpskog naroda, koji je tamo brojan“ – naglašava Drašković.\nNaša sagovornica dodaje da u celom regionu položaj Srba nije na zadovoljavajućem nivou, pa samim tim ni u Makedoniji. Tokom posete toj zemlji razgovarala je o međudržavnom sporazumu o zaštiti nacionalnih manjina, kao i o zaštiti srpskih istorijskih i kulturnih spomenika, jačanju ekonomskih, kulturnih i drugih veza dve zemlje. Srbi u Makedoniji su pri tom vezivni faktor i važno je da pomognemo da se prevaziđu izazovi, a to su njihova tiha asimilacija, slab natalitet, zaštita kulturnog i duhovnog nasleđa, nemogućnost da ispovedaju veru u Srpskoj pravoslavnoj crkvi, kaže direktorka Kancelarije. Razgovarano je i o tome da se oformi srpski kulturni centar u Makedoniji, a jedno od rešenja na kome će se raditi je da to bude po principu reciprociteta, tako što bi se takav prostor obezbedio i za makedonsku manjinu u Srbiji.\nKancelarija će pomoći da se uspostave mostovi privredne saradnje između Srba u Makedoniji i naše dijaspore u Rusiji koja je pokazala interesovanje da učestvuje u realizaciji određenih projekata. Dogovoreno je i da se organizuje obuka za korišćenje IPA i drugih evropskih fondova kako bi se podstakla regionalna i prekogranična saradnja i ekonomski ojačale zajednice u tim područjima.\nKancelarija radi na rešavanju svih važnih pitanja položaja Srba u regionu, a tome se posebna pažnja posvećuje kroz aktivnosti međudržavnih grupa, ističe naša sagovornica. Najavljuje formiranje mešovitog međuvladinog odbora sa Makedonijom koji će se baviti zaštitom nacionalnih manjina. Veoma je važno i da se pitanja položaja Srba stalno postavljaju u susretima naših državnika sa zvaničnicima zemalja u kojima narod u regionu živi.\nSlavka Drašković smatra da ekonomski položaj Srba u regionu može da se unapredi tako što bi Srbija u saradnji sa državama regiona ekonomski aspekt svrstala u prioritete. Napominje da su najnerazvijenije opštine u Hrvatskoj ili, recimo, Makedoniji upravo one gde Srbi čine većinu ili imaju lokalnu vlast. Prema njenim rečima, sprovođenje ekonomskih projekata doprinelo bi podizanju standarda, ali i smanjenju tenzija. Ekonomskom jačanju treba da doprinese i poslovna konferencija za Srbe u regionu, koju Kancelarija planira na proleće. Takođe, Srbi u zemljama regiona upešnije bi ostvarivali svoja prava kada bi bili jedinstveni, odredili minimum ciljeva oko kojih su svi saglasni i onda zajedno radili na tome, kaže Slavka Drašković.\nPrevious Proradio „virtuelni matičar“ u Nišu\nNext Dan državnosti obeležen u Srpskoj dopunskoj školi u Atini


Hokejaški "večiti derbi" kao retko kada u poslednjih nekoliko godina privlači veliku pažnju javnosti, jer je prethodni period pokazao da su dve ekipe prilično izjednačene, pa se u "Pioniru" očekuje velika borba i neizvesnost. Partizan je desetostruki uzastopni šampion države i do prethodne sezone, nekoliko godina unazad nije imao ozbiljnijeg konkurenta, a u prošloj sezoni Crvena zvezda je prvi put posle dužeg vremena pripretila crno-belima u polufinalnoj seriji plej-ofa (Partizan slavio 5:1 i 2:1).\nCrveno-beli od ove sezone imaju veoma ozbiljan sastav skrojen od velikog broja mladih reprezentativaca Srbije koji su stigli iz vicešampiona Beostara ili se vratili iz Mađarske. Osim toga, u Crvenu zvezdu je stigao nekadašnji hokejaš Partizana i srpski seniorski reprezentativac ruskog porekla Pavel Popravka, dok je Robert Sabadoš sada već starosedelac. Zvezda ove sezone igra odlično u slovenačkom Državnom prvenstvu u kojem beleži odlične rezultate, pa se trenutno nalazi na trećoj poziciji sa tri boda manje i utakmicom manje od lidera Mladosti od koje je poražena u derbiju igranom u subotu posle produžetka (4:5). U domaćem šampionatu Zvezda je do sada odigrala samo jedan meč i slavila ubedljivo protiv Red Tima rezultatom 13:0.\nDetalj sa prošlosezonskog meča između Partizana i Crvene zvezdeFoto: SHLS\nI Partizan je ove sezone prikupio značajno međunarodno iskustvo stečeno u Kontinental kupu. Iako crno-beli nisu briljirali ni u prvoj rundi (osvojili treće mesto), ni u drugom krugu u koji su otišli posle odustajanja bugarskog CSKA, crno-beli su se solidno uigrali pred start domaćeg šampionata u kojem su do sada odigrali dva meča, protiv Red Tima i Vojvodine, i u oba slavili identične ubedljive pobede 12:1 (protiv Novosađana igrali u nedelju). Crno-beli su od ove sezone jači za ruski trio Koršikov – Izvekov – Vlasov, što dovoljno govori o ozbiljnosti koja vlada u redovima šampiona Srbije u želji da se okite jubilarnom 20. titulom u klupskoj istoriji.\nNema sumnje da poklonike hokeja u glavnom gradu očekuje velika borba "večitih rivala" koja bi mogla da najavi veoma neizvesnu sezonu, poput prošlogodišnje kada je Partizan uz veliki trud uspeo da savlada u finalnoj seriji Beostar i sačuva tron. Meč u ledenoj dvorani "Pionir" počinje u 17.30 časova uz besplatan ulaz.\n1. Partizan 2 2 0 0 0 24:2 6\n1. Tisa Volan 2 2 0 0 0 20:6 6\n2. Crvena zvezda 1 1 1 0 0 13:0 3


"Na kraju 2025. prosečna plata 900€, a penzije 430-440€. To obećavamo građanima Srbije" • Poportal\n„Na kraju 2025. prosečna plata 900€, a penzije 430-440€. To obećavamo građanima Srbije“\nBeograd — Predsednik Srbije Aleksandar Vučić i premijerka Ana Brnabić predstavljaju program „Srbija 2025“ u zgradi „Palata Srbija“.\n„Srbija je danas fundamentalno različita zemlja, stabilna i mnogo poštovanija u inostranstvu, sa stopom nezasposlenosti ispod 10 odsto, prvi put sa jednocifrenom stopom, zemlja koja ima jednu od najvećih stopa rasta u Evropi“, okupljenim je rekla Brnabićeva.\n„Ovo treba da bude na ponos svih građana, jer smo ovo uspeli zajedno da uradimo. Danas smo ovde, jer Srbija može i zaslužuje još mnogo bolje“, poručila je Brnabić.\nProgram Srbija 2025 vredan je nešto manje od 14 milijardi evra, rekla je Brnabić, poručivši da će se program „Srbija 2025“ finansirati iz budžeta, ali i iz kredita međunarodnih finansijskih institucija, sa kojima ćemo nastaviti saradnu.\nBeograd, 28. decembra 2019 – Predsednik Republike Srbije Aleksandar Vucic na predstavljajnju programa SRBIJA 2025, koji sadrzi plan investicionih projekata za dalji razvoj Srbije u narednih 5 godina. FOTO TANJUG / TANJA VALIC\n„Planiramo da nastavimo smanjenje javnog duga, a Vlada će formirati telo koje će vršiti nadzor nad svakom projektom, odnosno celokupnim planom ‘Srbija 2025’, da bismo znali u svakom trenutku gde svaki dinar odlazi i kako se troši, kao i kako svaki projekat napreduje“, rekla je Brnabić.\n„Srbija se nalazi danas na korak od dobijanja investicionog rejtinga“, dodala je premijerka.\n„Godine 2014. donosili smo teške mere koje su pogodile svakog građanina Srbije, ali su bile lekovite. A sada kako stvari stoje imamo najveći rast u Evropi“, rekao je Vučić.\n„Na kraju 2025. prosečna plata biće 900€, a penzije će biti 430-440€. To obećavamo građanima Srbije“, naglasio je Vučić.\n„Prvi cilj plana Srbija 2025. je da se drastično smanji proprocija odlaska mladih iz zemlje“, rekao je Vučić.\nPredsednik Srbije Aleksandar Vučić izjavio je da je po preliminarnim podacima, nivo investicija u Srbiji u 2019. godini iznosio 3,8 milijardi evra, što je, kako je naveo, više od svih država zapadnobalkanske šestorke zajedno, „plus još nekih 15 odsto“.\n„Nivo direktnih stranih investicija u ovoj godini veći je za devet odsto nego 2018. godine. Srbija je u novembru imala najviši rast u Evropi od šest odsto, a godinu ćemo završiti sa rastom od četiri odsto iako je bilo prognozirano 3,5 odsto“, rekao je Vučić.\nOn je ocenio da je od 2014. godine „promenjeno lice Srbije“ koja je, kako je ocenio, danas „uspešna zemlja koja napreduje najbrže u jugoistočnoj Evropi“.\n„Uspeli smo da budemo među najboljima u Evropi ne samo u košarci, vaterpolu i odbojci, već i u ekonomiji gde smo uvek bili poslednji ili među poslednjima. Mi smo 2014. godine donosili teške mere za svakog našeg građanina ali su one bile lekovite. Danas je trenutak da izađemo sa drugačijim merama za naše građane“, kazao je predsednik Srbije.\n„Planovi su da uložimo 5,078 milijardi u putnu infrastrukturu u narednom periodu“, rekao je Vučić. Predsednik je detaljno predstavio koji će svi putevi biti urađeni u narednom periodu na nivou cele Srbije.\nPredsednik Vučić najavio je da će u okviru Programa „Srbija 20205“ za pomoć mladima država izdvojiti dodatno 700 miliona evra.\n„Želimo da mladi bračni parovi lakše steknu krov nad glavom i odvoje se brže od roditelja i da ranije počnu da rade i ranije da dobijaju decu“, rekao je Vučić.\n„Zato smo spremni da izdvojimo mimo budžeta 500 milina evra“, naveo je predsednik i dodao da će se tražiti za dobijanje tih subevencija minimalno učešće, kako bi se pokazala zainteresovanost.\nVučić je rekao da je program Srbija 2025. vreda ukupno 14 milijardi evra, što je otprilike još jedan dodatan budžet Srbije, kao i da bi 2025. godine mogao da iznosi i 17 milijardi evra. „Za sve ove projekte ćemo imati ceo jedna budžet na raspolaganu i to uz konzervativno tumačenje privrednog rasta od 4,5 odsto, a ne pet ili šest odsto, za šta ćemo se boriti“.\n„Pomeraćemo da bude 12 do 13 odsto ucesća, danas nam je 10,2 odsto, ići će na 10,5 – 10, 7 , da bi penzije rasle brže“, rekao je Vučić, napominjući da bismo, ako bi išli na čist švajcarski model, bili u problemu.\nNove investicije u naselju Busur\nPodrška aplauzom „Šarene čarapice“\n20/03/2020 21/03/2020 P.Radovanović\nTrotoar u Nemanjinoj?\n02/02/2018 07/02/2018 P.Panović\nRed kiše, Sunca, grmljavine…\n07/06/2020 07/06/2020 P.Panović\nA koje godine ce da bude 300 evra za obicnog radnika?


PAD PRIHODA OD PUTARINA Mihajlović: Ipak nastavljamo ulaganja u auto-puteve\nMinistarka građevinarstva, saobraćaja i infrastrukture Zorana Mihajlović izjavila je danas da ulaganje u auto-puteve ostaje prioritet, bez obzira na smanjen intenzitet saobraćaja ove godine, kako bi Srbija dalje jačala svoju poziciju tranzitne zemlje u odnosu na druge rute.\n"Naše procene su da će ove godine prihodi od naplate putarina biti oko 40 do 45 miliona evra manji od planiranih. Do 3. avgusta imamo oko 5,4 miliona vozila manje nego prošle godine, ali je pad prihoda manji za oko 3,5 odsto ili oko 500 miliona dinara. To je rezultat toga što je međunarodni saobraćaj sve vreme funkcionisao, a cena putarina za kamione šest puta veća nego za putnička vozila", rekla je Mihajlović prilikom posete Sektoru za naplatu putarine JP "Putevi Srbije".\nDodaje da šte više ulaže i u saobraćaj puštaju nove deonice, zahvaljujući tome Srbija je nezaobilazna ruta. Kaže i da je epidemija korona virusa ostavila posledice, ali da to neće trajati večno.\n"Nastavljamo da ulažemo i da gradimo nove auto-puteve. Više od 200 km auto-puteva je u izgradnji i ti auto-putevi će za nekoliko godina biti u sistemu naplate putarina", rekla je Mihajlović.\nVršilac dužnosti direktora "Puteva Srbije" Zoran Drobnjak rekao je da će ovo preduzeće iskoristiti smanjenje saobraćaja da ove godine uradi rehabilitaciju oko 190 kilometara auto-puteva.\n"Pozitivno je i što se povećava broj korisnika elektronske naplate putarine, sa oko 17 odsto pre nekoliko godina, na trenutnih oko 60 odsto za putnički i oko 77 odsto za teretni saobraćaj. Nastavićemo da radimo na tome da objasnimo učesnicima u saobraćaju da je bolje da koriste elektronsku naplatu putarine, jer brže prođu, imaju i određeni popust, a cilj nam je da taj procenat bude više od 90 odsto", rekao je Drobnjak.\nTURCIMA OD PUTARINA 270 MILIONA EVRA Oko 419 miliona vozila prošlo kroz naplatne kućice\nProjekat SurfShop je intenzivni program podrške u pokretanju internet trgovine za mala i srednja preduzeća, u okviru kojeg će, pored vrhunske edukacije o najvažnijim oblastima za vođenje internet prodaje, 100 srpskih kompanija kreirati i pustiti u rad svoje prve internet prodavnice!\nNI KORONA NE MENJA OVU STATISTIKU Njujork i dalje vodeći finansijski centar\nNjujork je zadržao prvo mesto na svetskoj lestvici finansijskih centara a London se učvrstio na drugom mestu uoči potpunog izlaska Velike Britanije iz Evropske unije, pokazuje istraživanje objavljeno u petak.


Đurić: 22. oktobar biće dan srpskog jedinstva i pobede - Kancelarija za Kosovo i Metohiju, Vlada Republike Srbije\nNaslovna » Aktuelno » Vesti »Đurić: 22. oktobar biće dan srpskog jedinstva i pobede\nĐurić: 22. oktobar biće dan srpskog jedinstva i pobede\n10. oktobar 2017. Izvor: Tanjug\nDirektor Kancelarije za Kosovo i Metohiju Marko Đurić danas je u Gračanici poručio da će 22. oktobar, kada se na KiM održavaju lokalni izbori, biti dan srpskog jedinstva i srpske pobede na Kosovu i Metohiji.\nĐurić je, govoreći na predizbornom skupu Srpske liste, istakao da je Gračanica tvrd srpski orah, ali i seme iz koga treba da nikne srpski opstanak u budućem vremenu, te da zato nije svejedno da li će na predstojećim lokalnim izborima pobediti Srpska lista, ili oni koji bi radije da sarađuju sa Prištinom nego sa Beogradom.\nOn je podsetio da je srpski narod na KiM treći put za šest meseci suočen sa izazovom izbora, na kojima će mnogi pokušati da slome i razdrobe srpski korpus na KiM, i izrazio uverenje da će Srbi na poziv predsednika Srbije Aleksandra Vučića i svoje države jedinstveno, složno i snažno stati u odbranu onog što je njihovo.\n"I danas u Gračanici, za koju sa pravom možemo reći da je tvrd srpski orah u centralnom Kosmetu, ovde okuplјeni, na nekoliko kilometara od Gazimestana i centra Prištine, iz koje su mnogi od vas pre manje od dve decenije proterani, sabiramo se da kažemo da ćemo i treći i stoti put ako treba da kažemo da je Gračanica srpsko mesto koje bira srpskog lidera koji će i voditi politiku u saradnji sa Srbijom", rekao je Đurić.\nBudući gradonačelnik Srđan Popović će, prema Đurićevim rečima, imati zadatak da Gračanicu preobrazi iz konglomerata nekoliko seoskih naselјa u nešto što treba da liči na srpsku gradsku sredinu na centralnom Kosmetu, i u tome će imati podršku Vlade Srbije, svih institucija i svih kapaciteta koji kao narod možemo da stavimo na raspolaganje.\n"Mnogo je onih koji pokušavaju da ove lokalne izbore iskoriste kao poligon za mešetarenje za jeftin politički profit, ne bi li uzeli deo lokalne vlasti kako bi stekli kapacitet da trguju sa Prištinom i međunarodnom zajednicom", kazao je Đurić.\nZamislite samo, naveo je on, da, ne daj bože, u nekoj od 10 opština sa srpskom većinom, umesto gradonačelnika koji će da radi i sarađuje sa Beogradom i da bude deo državne politike Srbije, dođu lјudi koji će bliže da sarađuju sa Prištinom i drugim centrima moći i odlučivanja.\n"Zamislite šta bi se desilo sa našim školama i bolnicama, sa svim onim stvarima od kojih zavisi naš opstanak i ostanak na KiM", upozorio je Đurić.\nSkupu je prisustvovao i gradonačelnik Novog Sada Miloš Vučević, koji je upozorio da su pred Srbima na KiM lokalni izbori, koji zbog svog značaja nisu samo lokalni izbori.\n"Ovo nisu izbori samo za gradonačelnika i odbornike i zato je bitno da budete strplјivi, uporni i da 22. svi izađete na izbore i glasate za Srpsku listu i Srđana Popovića, i da pošalјete jasnu poruku da smo jedinstveni da nas niko ne može razdvojiti, da vodite odgovornu politiku koja je u saglasju sa politikom Vlade Srbije i predsednika Aleksandra Vučića", rekao je Vučević.\nOn je konstatovao da se geopolitička situacija menja i da je važno biti mudar i donositi racionalne političke odluke, a racionalna odluka je da Srpska lista pobedi svuda gde živi srpski narod na KiM.\n"Hoću da vam se vrati osmeh na lica, da imate gužvu u porodilištu u Gračanici, da su vam tesne škole, da gradite nove kuće, da Gračanica ima više naših stanovnika, to je politika Vlade Srbije", rekao je Vučević. Predsednik Srpske liste Goran Rakić kazao je da se na predstojećim izborima glasa za opstanak srpskog naroda na KiM, i izrazio uverenje da će Srbi u svim opštinama jasno poručiti da se neće predati.\nKandidat Srpske liste za gradonačelnika Gračanice Srđan Popović obećao je da će učiniti sve da srpskom narodu pomogne da opstane i gradi budućnost u centralnom Kosmetu.\n"Stanje je takvo da je Srpska lista najjači politički subjekat na teritoriji opštine Gračanica i naša je obaveza da ovoj mladosti stvorimo mogućnost za opstanak, da im omogućimo da rade, da se razvijemo u grad, da poštujemo pretke i da gledamo u budućnost", rekao je Popović.


Polices - Coca-Cola Hellenic Kosova\nHome O NAMA Polices\nPokazivanje 1-3 od 3 rezultate\nOdržan drugi networking događaj u okviru programa Coca-Cola podrška mladima snaživanja mladih\nKompanija Coca-Cola HBC je organizovala druženje i dodelu sertifakata za 150 mladih ljudi, od ukupno 300, koji su učestvovali u programu Coca-Cola podrška mladima, čiji je cilj bio da pruži podršku mladim ljudima i da ih pripremi za tržište rada. Ovaj događaj je učesnicima pružio priliku da se bolje upoznaju i pronađu mogućnosti za zapošljavanje kroz direktan kontakt sa prisutnima, kao što su predstavnici poslovnog sveta i institucija Kosova.\nPrvi eko-park u Prištini otvoren na ulazu u grad\nU saradnji sa opštinom Priština, Coca-Cola HBC Kosovo otvorila je prvi eko-park glavnog grada Kosova, Prištine, na glavnom ulazu i sa pogledom na grad. Ovo je prvi park koji je kompanija osnovala u okviru kampanje „Dišite slobodno – Eko park’’, i sa stopama zagađenja u Prištini, ovaj eko-park je izgrađen u naporima da se smanji zagađenje vazduha i poboljša kvalitet, kako vazduha, tako i života građana.\nCoca-Cola HBC Kosovo otvara svoju najveću teretanu na otvorenom u Prištini, u parku Germia\nCoca-Cola HBC Kosovo je postavila drugu i najveću,, Coca-Cola aktivnu zonu” u Prišini, u parku Germia. Ova teretana na otvorenom je deo nastojanja kompanije da podrži dobrobit lokalne zajednice. Ovaj događaj otvorio je direktor Coca-Cola HBC Kosovo Krešnik Sinani, posle koga su govorili gradonačelnik Prištine Špend Ahmeti i predstavnik SAD ambasade, Greg Delavai.


Oko ekonomije: Energija, ali zelena\nNajava da će se odustati od izgradnja nove termolektrane Kolubara B u Kaleniću, za radnike termolektrana Kolubara, Kostolac i Nikola Tesla je neprihvatljiva.\nZbog toga su organizovali protesni skup na lokaciji na kojoj je nova termolektrana trebalo da bude izgrađena. Uz zahtev za smenu resorne ministrake i pitanje roka datog Srbiji da umesto uglja za proizvodnju struje koristi obnovljive izvore energije.\nOdgovor nadležnog ministarstva rudarstva i energetike je da zatvaranja teromolektrana preko noći neće biti, ali da mora da se uradi strategija do 2050. o tome kako će se Srbija snabdevati energijom iz obnovljivih izvora.\nOvim je još jednom otvoreno pitanje - kakav je strategija Srbije kada je reč o zelenoj energiji, ali i o položaju desetine hiljada zaposlenih u rudnicima i termolektranama? Činjenica je da je povećanje udela obnovljivih izvora energije deo evrointegracija i da Brisel i podržava, ali i traži od Srbije da se udalji od uglja i dekarbonizuje ekonomiju.\nO zelenoj energiji i tranziciji sa uglja na obnovljive izvore energije govore gosti Oka ekonomije. To su pomoćnik ministra rudarstva i energetike Zoran Ilić, profesor Elektrotehničkog fakulteta Nikola Rajaković i saradnik Centra za evropske studije Zoran Sretić.\nKoliko je važno pitanje zelene energije i u Evropskoj Uniji, posebno u Nemačkoj iz Hajdelberga izveštava dopisnik RTS-a Nenad Radičević.\nOko ekonomije: Rekordno brzo poskupljenje hrane\nOko magazin: Šta je Incku Bosna, šta je Krivokapiću crkva i koje je boje Zagreb\nOko Magazin: Košarkašice opet najbolje u Evropi!\nOko Magazin: Evrovizija - Dendi iz Italije, srpske uraganke i engleski humor Duške Vučinić\nSrpska emigracija u diplomatiji i književnosti\nOko specijal - Izbori u Crnoj Gori\nOko ekonomije: MMF, novi krug


► Stanić: Zvezdan Terzić mi bio kao otac\n"OFK je izmirio sve obaveze prema meni, sve što je trebalo da dobijem prema papirima dobio sam, a za Zvezdana Terzića imam samo reči hvale. Meni i drugim igračia on je bio kao otac. Mi smo svi došli iz malih sredina, a u OFK nam je bilo bolje nego kod kuće", rekao je Stanić svedočeći na suđenju Terziću i jegovim saradnicima zbog zloupotreba oko transfera fudbalera.\nStanić je svedočio povodom svog transfera u Spartak iz "Moskve" u maju 2005. godine za koji tužilaštvo optužuje Terzića da je tom prilikom zaključio dva ugovora, jedan na 1,7 miliona evra i drugi na 400.000 evra.\nVeći iznos uplaćen je na račun preduzeća "Integrated investment servisis", dok je Upravni odbor OFK obavestio da im od Stanićevog transfera pripada 400.000 evra, navodi se u optužici.\nStanić, koji sada igra za "Borac" iz Čačka, rekao je da ne veruje da je za OFK za njega plaćena odšteta od 1,7 miliona evra, jer smatra da nije toliko vredeo, navodeći da je s moskovskim Spartakom zaključio ugovor na četiri godine, prema kome je godišnje trebalo da prima 250.000 evra.\n"Ja nisam igrač koji toliko vredi, toliku odštetu (1,7 miliona evra) ne dobijaju ni "Zvezda" i "Partizan" kad prodaju igrače. Ne verujem da su toliko platili, jer su me suviše lako pustili da odem posle godinu i dva meseca. Klubovi kada plaćaju odštete uglavnom gledaju da im se taj novac vrati", ispričao je Stanić.\nSledeće suđenje, na kome bi trebalo da svedoče fudbaleri Marko Baša i Vladimir Grubač, zakazano je za 29. jun.\nSrpski reprezentativac Branislav Ivanović, koji igra u Mančesteru u Engleskoj, trebalo bi da svedoči u septembru.\nPostupak je privremeno razdvojen protiv nekadašnjeg sekretara zajednice prvoligaša Milovana Nikodinovića, jer je teško bolestan od gangrene desne noge, ali je moguće da se posle njegovog oporavka procesi ponovo spoje.


15 GODINA NERASVIJETLJENOG UBISTVA DUŠKA JOVANOVIĆA – HRA\nPublished by hraction at 26/05/2019\nAkcija za ljudska prava (HRA) sa žaljenjem konstatuje da se i petnaesta godišnjica ubistva glavnog i odgovornog urednika Dana, Duška Jovanovića, dočekuje bez odgovora na pitanja ko je sve učestvovao u izvršenju ubistva, ko ga je i zašto naručio i ko je odgovoran za to što do danas istraga nije dovela do ozbiljnijih rezultata. Samo je jedna osoba, Damir Mandić, okrivljen i pravosnažno osuđen kao saizvršilac i to poslije maratonskog jedanaestogodišnjeg procesa u kome je suđenje tri puta ponavljano. Uprkos nedovoljnim rezultatima istrage i primjedbama na propuste, vođenje dosadašnje istrage od strane državnog tužilaštva nije temeljno preispitano. Činjenica da se ubistvo osnivača i glavnog i odgovornog urednika medija koji je bio izrazito kritično nastrojen prema vlasti uopšte dogodilo, i da do danas nije rasvijetljeno, u kontinuitetu ugrožava slobodu izražavanja i vladavinu prava u Crnoj Gori.\nIzvještaj “Nerasvijetljeno ubistvo direktora i glavnog urednika dnevnog lista Dan Duška Jovanovića – pitanja bez odgovora”, koji je HRA objavila prije tri godine i dostavila Ministarstvu unutrašnjih poslova, Upravi policije i Vrhovnom državnom tužilaštvu, ukazuje na to da istraga ubistva nije temeljno sprovedena, odnosno, da javnosti nisu poznati odgovori na neka od najvažnijih pitanja, koja su, primjerice, dovela do otkrivanja ubica novinara Slavka Ćuruvije u Srbiji. Postavili smo pitanja – da li je adekvatno istraženo ko je sve prijetio Jovanoviću, šta su državni organi preduzeli da ga zaštite, da li je Služba državne bezbjednosti, na čijem čelu se nalazio današnji premijer Duško Marković, vodila Jovanovićev dosije i da li ga je pratila, na koja javnost do danas ne zna odgovor.\nHRA pozdravlja odluku Komisije za praćenje istraga napada na novinare, donijete na sjednici održanoj 11.10.2018. godine, da se angažuje inostrani stručnjak za istragu atentata, koji bi nepristrasno sagledao šta je sve preduzeto u istrazi ubistva Jovanovića i dao preporuke za njeno dalje vođenje, a što je bila jedna od preporuka HRA izvještaja. Komisija je 19. oktobra 2018. godine uputila dopis Vladi, u kojem je navedeno da će, u cilju otkrivanja počinilaca i nalogodavaca ubistva u slučaju Duška Jovanovića, ali i drugim slučajevima gdje je potrebno unaprijediti djelotvornost istrage, predložiti angažovanje stranog eksperta iz Evrope ili Amerike – FBI agenta iz raznih oblasti (balistike, forenzike, sudske medicine), kao što je to uradila i Uprava policije u slučaju ranjavanja novinarke Olivere Lakić. Vlada do danas nije dala komentar na ovaj prijedlog Komisije iz nepoznatih razloga. Očekujemo da se odgovor da bar u povodu godišnjice Jovanovićevog ubistva.\nApelujemo na Vladu da hitno angažuje inostranog eksperta u cilju objektivnog i posebno stručnog sagledavanja toka i rezultata dosadašnje istrage ubistva Duška Jovanovića. Takva analiza bi pomogla i rad Komisije za praćenje istraga napada na novinare i bila u opštem interesu sprovođenja pravde i obezbijeđenja vladavine prava u Crnoj Gori.


Boljitak USK: Pravna država mora profunkcionisati - Narodna stranka Radom za boljitak -\nBy On 1 Avgusta 2014 In header, vijesti\nBoljitak USK: Pravna država mora profunkcionisati\nVladavina prava i pravna država u Bosni i Hercegovini moraju profunckionisati, a korupcija među građanima Bosne i Hercegovine ne smije biti stil života, osnovna su načela po kojima se vodi Narodna stranka Radom za boljitak u okviru svog političkog djelovanja svih dvanaest godina postojanja.\nPojedini mediji jučer su javnost izvijestili kako su pripadnici Federalne uprave policije, jučer u popodnevnim satima priveli zastupnika Narodne stranke Radom za boljitak u Parlamentu Federacije BiH Hasana Samardžića, kao i Ivicu Knezovića, člana Nadzornog odbora Razvojne banke FBIH.\nTim povodom, ali i povodom aktualne političke situacije u USK i BiH, kantonalna organizacija Boljitka, danas je u Bihaću održala konferenciju za novinare.\n„Narodna stranka Radom za boljitak podržava sve institucije koje rade na vladavini prava i borbi protiv korupcije. Upozoravamo da iste ne bi trebalo da su u funkciji izborne kampanje i diskreditacije određenih političkih stranaka i kandidata u BiH. Izražavamo uvjerenje da naši kandidati nisu umiješani u bilo kakve nezakonite radnje.“, izjavio je danas u Bihaću Besim Šarić, predsjednik kantonalne organizacije Boljitka USK.\nIzmeđu ostalog, Boljitak USK danas se osvrnuo i na ranije predložene mjere i aktivnosti stranke za naredni period.\n„ Mladi Za boljitak umjesto odlaska sa rodne grude, žele ukinuti kantone u FBIH. Ogromna stopa nezaposlenosti, zastoj u realnom sektoru i katastrofalna ekonomska i socijalna situacija jedina je slika s kojom se mi mladi nakon završenih škola i fakulteta susrećemo“, dodala je Dalila Demirović, Boljitkova kandidatkinja ispred Mladih Za boljitak za Skupštinu USK na narednim izborima.\nPrevious: Blaćani ogorčeni zbog neasfaltiranja ceste Ljuti Dolac – Kruševo\nNext: Žene su racionalnije i bolje u politici


Češki senatori žale se na sanitarne mere vlade Ustavnom sudu - NOVA portal\nSvet Autor:Beta 23. Nov. 202010:28\nPreko dve trećine senatora češkog parlamenta podnelo je žalbu Ustavnom sudu na jesenje sanitarne mere vlade, uvereni da diskriminišu male radnje, preduzeća i potrošače zato što za razliku od velikih prodavnica nadnacionalnih trgovinskih lanaca koje su u skladu s tim merama otvorene, male domaće prodavnice ne mogu da prodaju robu.\n“Možete da date da vam se ošiša pudla ali ne možete da kupite zimsku jaknu ili cipele svom detetu. Sadašnje mere vlade nemaju koncept i čini se da su besmislene i diskriminišu. U hipermarketu koji je otvoren možete da kupite cipele ali kod sitnog obućara ne, zato što njegova radnja mora da bude zatvorena”, objasnio je jedan od autora žalbe Ustavnom sudu advokat Eduard Belšan.\nČeška: Zemlja kojoj smo zavideli, sad je “pukla”\nInicijator žalbe je senator iz Piratske stranke Lukaš Vagenkneht koji je javno zatražio od premijera Babiša da objasni deci zašto roditelji ne mogu da im kupe zimske jasne i cipele a za medije opisao kako je za tri deteta morao da naruči preko interneta devet pari cipelica da bi mogli da probaju i odaberu odgovarajuće.\nOd 81 senatora koliko ima gornji dom češkog parlamenta žalbu su potpisala 63, a oni takodje zahtevaju da vlada predstavi konkretne podatke i razloge za mere kojima pred Božić naređuje Česima da nešto mogu da kupe ovde a ne tamo iako i male prodavnice isto kao i velike mogu da garantuju i poštuju mere kao ograničen broj ljudi u radnji ili razmak.\nMinistar zdravlja Jan Blatni objasnio je prošle sedmice da bi otvaranje svih prodavnica osim onih sa namirnicama i osnovnim potrebama za domaćinstvo, uz neke dalje izuzetke, suviše povećalo mobilnost i okupljanje ljudi a iako epidemija virusa korona u Češkoj poslednjih dana usporava mere moraju da se popuštaju postepeno.\nU Češkoj je zvanično od danas narednih sedam dana na snazi niži, pretposlednji stepen rizika uz koji idu konkretne blaže mere prema epidemiološkom sistemu PES, premda je indeks rizika realno spao na treći stepen koji bi, ako stupi na snagu za nedelju dana doneo otvaranje svih prodavnica.\nOd danas je skraćen policijski čas i umesto u 21 počinje u 23 sata i traje do pet ujutru, dozvoljeno je da se okupi šestoro a ne više samo dvoje ljudi, na svadbama, sahranama i bogosluženjima 20 umesto dosadašnjih 15 a dozvoljeni su ispiti vezani za obavljanje profesije, kao advokatski ispiti ili za vozačku dozvolu.\nU nedelju je u Čekoj zabeleženo 1.509 novozaraženih, što je najmanje od kraja septembra a za 400 manje od statistika pre sedam dana, saopštilo je Ministarstvo zdravlja.\nBroj hospitalizovanih kovid-19 pacijenta je spao na 5.421 od ukupno 86.966 trenutno aktivnih slučajeva a na intenzivnoj nezi i respiratorima je trenutno 839 pacijenata.\nTreći dan uzastopno broj preminulih je manji od 100 i u nedelju su zabeležene 42 žrtve virusa korona dok se danima u najcrnjim sedmicama broj preminulih držao preko 200 a ukupno je od proleća u Češkoj koja ima 10,7 miliona stanovnika pandemija odnela 7.196 života.


Ukoliko KAP od ponedjeljka ne počne da plaća dug za struju - plaćaće građani - Vijesti.me\nUkoliko KAP od ponedjeljka ne počne da plaća dug za struju - plaćaće građani\nIz KAP-a nijesu odgovorili na pitanje da li ta kompanija ima novac da počne da vraća električnu energiju povučenu od 22. februara do 23. maja, nelegalno posredstvom CGES-a Edit\nKombinat aluminijuma (Foto: Luka Zeković)\nMilorad Milošević 8. jun 2013, 15:10 ažurirano 21. februar 2019, 07:44\nVlada očekuje da će elektroenergetska preduzeća i Kombinat aluminijuma do ponedjeljka definisati način vraćanja novousaglašenog kompenzacionog programa po osnovu neovlašćeno preuzete električne energije iz evropske interkonekcije, u rokovima koji su dostavljeni Elektroprenosu (CGES), saopšteno je juče “Vijestima” iz Ministarstva ekonomije.\nIz menadžmenta KAP-a „Vijestima“ nijesu odgovorili na pitanje da li ta kompanija ima novac da počne da vraća električnu energiju povučenu od 22. februara do 23. maja, nelegalno posredstvom CGES-a.\nMinistarstvo je odobrilo isplatu otpremnina za 55 prekobrojnih radnika koji žele dobrovoljno da raskinu radni odnos. Spekuliše se da bi upravo taj novac, koji još nije isplaćen radnicima, mogao biti preusmjeren za početak vraćanja dugova za struju\n“Radi se nešto na tome”, nezvanično je rekao izvor blizak upravi KAP-a.\nMinistarstvo finansija nedavno je odobrilo da se isplate otpremnine za 55 prekobrojnih radnika u KAP-u koji žele dobrovoljno da raskinu radni odnos. Spekuliše se da bi upravo taj novac, koji još nije isplaćen radnicima, mogao biti preusmjeren za početak vraćanja dugova za struju.\nIz Ministarstva ekonomije podsjetili su da po metodologiji za sistemske usluge koju je odobrila Regulatorna agencija za energetiku RAE, CGES nema pravo da kupi ovu energiju, već strana koja je napravila debalans u sistemu – KAP, koji je dužan da nabavi i vrati iste količine.\nElektroprivreda je do polovine ovog mjeseca ponovo preuzela snabdijevanje KAP-a strujom, ali je dalju saradnju uslovila potpisivanjem novog ugovora o snabdijevanju koji ne postoji od 1. oktobra prošle godine.\nEPCG, iako glavni proizvođač i snabdijevač u Crnoj Gori, odlučan je u stavu da neće bez nadoknade obezbijediti struju koju je CGES za potrebe KAP-a povukao prethodna tri mjeseca od evropskih partnera.\nNa pitanje “Vijesti” ima li nade da će menadžment KAP-a, uz posredovanje Ministarstva ekonomije, postići dogovor sa EPCG u vezi sa novim ugovorom o isporuci struje, iz Vladinog resora je odgovoreno da se “intenzivno radi na usaglašavanju modela za dugoročno snabdijevanje električnom energijom na osnovu zaključaka Skupštine od aprila ove godine”.\n“Model se usaglašava tako da se ne može govoriti o “preprekama i problemima” već o definisanju svih aspekata ugovora za dugoročno snabdijevanje električne energije Kombinata. I to na način koji omogućava poslovanje kompanije, a koji bi u potpunosti zaštitio interese EPCG”, istakli su iz Ministarstva.\nUkoliko KAP u ponedjeljak ne bude počeo da plaća dug, izvjesno je da će taj dug zbog moguće blokade čitavog sistema od strane evropskih partnera početi da vraćaju Vlada ili CGES, koji bi struju, u tom najgorem slučaju, vjerovatno opet morali da kupe od EPCG o trošku poreskih obveznika.\nTeoretski postoji mogućnost da zbog povoljne hidrološke situacije, u proteklom periodu, CGES (bez troškova prenosa) kupi struju u nekoj drugoj državi po cijeni nižoj od regulisane od naše za potrebe KAP-a u iznosu 42 eura po megavatu.\nAli i u Vladi, i u CGES-u zasad odlučno negiraju takvu mogućnost, jer nije predviđena propisima, i insistiraju od menadžmenta KAP-a da ta kompanija plati struju koju je potrošila.\nMinistarstvo ekonomije: "Ne" gašenju, treba održati proizvodnju\n"Žao nam je što model restrukturiranja koji je predložila Vlada nije dobio podršku u parlamentu, jer se njime stvaraju realne šanse da se obezbijedi održivost KAP-a..."\nO zatvaranju Kombinata aluminijuma u Mostaru, kompanije koja je značajno modernizovanija od KAP-a i sa neuporedivo manjim gubicima, iz Ministarsva ekonomije su saopštili stav.\n“Više puta smo ponavljali da je Vlada, u situaciji kada su mnogi kombinati u svijetu, ali i u okruženju zatvarani, uspjela da održi proizvodnju u KAP-u i očuva radna mjesta za preko 1.000 zaposlenih.\nŽao nam je što model restrukturiranja koji je predložila Vlada nije dobio podršku u parlamentu, jer se njime stvaraju realne šanse da se obezbijedi održivost KAP-a, kroz konverziju dugova u ulog, a sa proizvodnjom od 50 hiljada tona, 500 zaposlenih i cijenom struje od 27,5 eura po megavatu”, naglasili su oni.\nIz Vladinog resora su dodali da je “upravo ovo još jedan razlog da, kada je riječ o modelu restrukturiranja, dođe do mogućeg konsenzusa koji bi pomogao da se sačuva industrija aluminijuma kao važan dio industrijskog jezgra Crne Gore”.\n“Zbog toga Vlada ulaže toliko napora da sačuva industriju aluminijuma”, naglasili su iz Ministarstva.


Mali poručio: Novac je na dva klika od vas - Sputnjik Srbija\nMali poručio: Novac je na dva klika od vas\n19:52 10.04.2020 (osveženo 20:20 10.04.2020) Preuzmite kraći link\nMinistar finansija Siniša Mali rekao je da bi privrednici ostvarili pomoć države, potrebno je da urade samo dve stvari. U poslednjih desetak dana 5.265 radnika vraćeno je na posao, a zaposleno je i dodatnih 120 radnika zbog povećanja obima posla, izjavio je predsednik Privredne komore Srbije Marko Čadež.\nMinistar finansija Siniša Mali rekao je danas da bi privrednici ostvarili pomoć države, potrebno je da urade samo dve stvari – da u poreskoj prijavi koju podnose svakog meseca kao datum početka plaćanja poreza stave 4. januar 2021. godine i da na portalu Poreske uprave potvrde preko koje poslovne banke žele da im se novčana pomoć isplati.\nKako je objasnio, pojedina privredna društva i preduzetnici imaju samo jedan račun, te će isplata ići automatski, dok oni koji imaju račune u više banaka, trebalo bi da odaberu preko koje banke žele da im se isplati pomoć.\nSve ostalo će uraditi država\n„Sve ostalo će država uraditi. Gledali smo da bude jednostavno, brzo i efikasno, naša želja je bila da što pre taj novac dođe na račune zaposlenih, istom brzinom kao što smo ispunili pomoć za penzionere za jednokratnu pomoć“, rekao je Mali odgovarajući na pitanje novinara.\nPrema njegovim rečima, privrednici sa prijavljivanjem mogu da počnu od ponedeljka, 13. aprila, a prijavljivanje će trajati do kraja meseca.\n„Pre nego što isplatite plate zaposlenima, vi popunjavate obrazac vezan za poreze i doprinose, šaljete ga Poreskoj upravi i automatski vam se odlaže plaćanje poreza i doprinosa na zarade i poreza na dobit koji je vezan za 2020. godinu“, pojasnio je Mali.\nKaže da privrednik automatski postaje deo programa koji se odnosi na uplatu minimalne zarade za sve zaposlene.\nKad će „leći“ minimalac\nPrognoza je da će se taj proces u Srbiji završiti krajem aprila, dodajući da se isplata prvog minimalca može očekivati u prvoj nedelji maja.\n„Ne može brže i jednostavnije, ali s druge strane, ispunjavamo osnovne zahteve privrede, ako se sećate kritika koje smo čuli: ’Evo mera, ko zna kada će da ih primene‘. Evo, doneli smo pravni okvir i krećemo sa merama, naporno smo radili da to izgleda kako treba – bez grešaka i zloupotrebe“, rekao je Mali.\nČadež: Zamolio bih privredne subjekte da dobro razmisle kada povlače nečiju menicu ili ne žele da produže rok isplate dugovanja i da budu malskimalno solidarni u ovim vremenima inače ćemo dolaziti u još teže sitauacije\nKaže da država sluša privredu i da je odgovorila na njene apele i da se pokazala kao „ozbiljan partner privredi u krizi“.\nČadež: 5.265 radnika vraćeno na posao, 120 novozaposlenih\nU poslednjih desetak dana 5.265 radnika vraćeno je na posao, a zaposleno je i dodatnih 120 radnika zbog povećanja obima posla, izjavio je danas predsednik PKS Marko Čadež, ističući da to pokazuje da su kompanije uvidele da će država pomoći i podržati njihov opstanak nakon krize sa korona virusom.\n„Kroz ponovno uvođenje smena i pokretanje proizvodnje, na posao je vraćeno 5.265 radnika, a čak su kompanije zaposlile i 120 novih radnika zbog obima posla. Taj trend nismo videli pre deset dana i to polako počinje da se menja, ne u nekom masovnom broju i obimu, ali je rezultat najave kakve će mere biti“, rekao je Čadež na konferenciji za novinare na kojoj je govorio i ministar finansija Siniša Mali.\nOn je rekao da su od velikog značaja ekonomske mere koje je vlada danas usvojila i da će već od ponedeljka postati realnost, odnosno omogućiti preduzećima da koriste ovu pomoć i podršku i tako prežive težak period u nadi da će on trajati kratko i da će se brzo krenuti u dalji razvoj.\nU blokadi 954 privredna subjekta\nČadež je naveo i da podaci PKS pokazuju da je od početka krize, odnosno 9. marta, zaključno sa 6. aprilom ove godine, u blokadi bilo 954 privredna subjekta, što znači da „nisu uspeli da se izvuku“.\n„Za njih od ponedeljka počinje nova nada i od tada mogu da računaju kako da se povrate“, rekao je on.\nČadež je zamolio privredne subjekte da budu maksimalno solidarni u ovoj teškoj situaciji.\n„Zamolio bih privredne subjekte da dobro razmisle kada povlače nečiju menicu ili ne žele da produže rok isplate dugovanja i da budu maksimalno solidarni u ovim vremenima, inače ćemo dolaziti u još teže situacije“, poručio je Čadež.\nOn je naveo i da je u 1.038 kompanija delimično obustavljen rad ili su firme smanjile intenzitet rada, odnosno da je 30 odsto njih u potpunosti obustavilo rad. U njima ima 111.928 radnika, prenosi Tanjug.\nMarko Čadež, Siniša Mali


Još jednom CMS savetovao je o preuzimanju u jugoistočnoj Evropi. Pod uslovom odobrenja regulatornih tela, Crnogorska komercijalna banka (CKB), filijala najveće mađarske banke - OTP, treba da stekne 90.56% akcija u Societe Generale Bank Montenegro (SGM).\nNakon preuzimanja u Srbiji, Bugarskoj, Albaniji, Hrvatskoj, Moldaviji i Sloveniji u poslednjih nekoliko godina, koje je CMS podržao, OTP se ponovo oslanjao na sveobuhvatne pravne savete koje pruža CMS.\n"U poređenju sa prethodnim akvizicijama, ova transakcija uključuje dve listirane kompanije", objašnjava Milica Popović, lokalni partner CMS-a Reich-Rohrvig Hainz u Crnoj Gori i stručnjak za korporativno, bankarsko i finansijsko pravo. "Zbog činjenice da će spajanje najveće crnogorske banke (CKB) sa četvrtom najvećom bankom (SGM) značajno promeniti položaj i konkurentsku situaciju na domaćem tržištu, prekogranični pravni saveti o regulatornim pitanjima i odobrenju koncentracije takođe su bili od izuzetnog značaja", dodaje Popović.\nCMS je formirao tim od 12 članova koji je pomogao pri preuzimanju u Crnoj Gori.\nPreuzimanje je dogovoreno početkom jula uz cenu od 35,6 miliona evra. Polazeći od detaljne prane analize, CMS je takođe radio i na izradi transakcione dokumentacije i učestvovao na pregovorima, prateći čitav proces radi obezbeđivanja poštovanja svih potrebnih regulatornih zahteva i nadgledajući zatvaranje transakcije.\nPored dva vodeća partnera Milice Popović i Marije Tešić, tim CMS-a na transakciji su činili još i: Radovanović Raško (partner), Anja Tasić (advokat), Ksenija Ivetić Marlović (advokat), Marija Marošan (advokat- advokat), Tamara Samardžija (advokat), Ksenija Boreta (advokat), Jovana Bingulac (advokat), Nebojša Pejin (advokat), Nenad Kovačević (advokat) i Mina Radonjić (saradnik).


5. novembra 2012. 26. oktobra 2013.\nPetlja kod Pančevačkog mosta\nOd danas do 12. novembra biće izmešteno privremeno stajalište kod Pančevačkog mosta u smer ka naseljima leve obale Beograda, zbog asfaltiranja novoizgrađene saobraćajne trake.\nVozila sa linija 43, 95 i 96 će se umesto na sadašnjoj privremenoj lokaciji u Bulevaru despota Stefana, u smeru ka mostu zaustavljati u protočnoj saobraćajnoj traci, a kao stajališni plato koristiće deo trotoara između ulivne rampe novoprojektovanog isključenja za Pančevački most i raskrsnice saobraćajnica Dragoslava Srejovića i Bulevara despota Stefana.\nSamo da i u decembru opet ne odlože\nUmesto krajem novembra, kako je planirano, novo saobraćajno čvorište biće završeno tek krajem godine. – Radovi usporeni jer su na gradilištu otkrivene cevi i kablovi koji nisu bili upisani u katastru podzemnih instalacija.\nIzgradnja petlje kod Pančevačkog mosta neće biti okončana do kraja novembra, kako je bilo planirano. Razlog je taj što stanje zatečeno na terenu nije u skladu sa onim što je uneto u katastar podzemnih instalacija. Da bi se čvorovi neevidentiranih kablova i cevi „razmrsili”, na terenu su i ekipe nadležnih javnih komunalnih preduzeća. U direkciji očekuju da će radovi na petlji uz sve nepredviđene teškoće ipak biti završeni do kraja godine.\nTada će Bulevar despota Stefana u dužini od oko 300 metara biti proširen za još jednu saobraćajnu traku, iz pravca ulica Mitropolita Petra i Dragoslava Srejovića, koja će voditi direktno na Pančevački most.\nIzgradnjom denivelisane raskrsnice sprečiće se ukrštanje saobraćaja na levom skretanju ka Pančevačkom mostu i time povećati bezbednost svih učesnika u saobraćaju, a Bulevar despota Stefana biće prohodniji za vozila koja saobraćaju ka centru grada ili ka Višnjici.\nDa bi vozila mogla iz Bulevara despota Stefana da stižu do Pančevačkog mosta biće izgrađeno kružno uključenje širine sedam metara i imaće saobraćajnu i zaustavnu traku, kao i pešačku stazu. On će se nalaziti na izgrađenom nasipu u dužini od 200 metara gde su postavljani ivičnjaci, urađena pešačka staza i javno osvetljenje, na kom je izliven i prvi sloj asfalta.\nU režimu saobraćaja koji je važio do početka gradnje petlje, vozila koja su iz centra grada išla na Pančevački mostu skretala su ulevo i imala su prvenstvo prolaza u odnosu na vozila iz suprotnog smera, zbog čega su se stvarale velike gužve iz oba pravca. Rešenje koje će biti primenjeno, predviđa da vozila koja iz centra grada idu ka Pančevačkom mostu imaju u svojoj traci izlaz na novu petlju, dok će vozila iz pravca Višnjice, bez zaustavljanja ići ka centru grada.\nIako je za čitav ovaj posao, iz gradske kase izdvojeno je 250 miliona dinara, ali zbog prolongiranja roka završetka, završni račun će se znati najverovatnije početkom 2013.\nSVE ŠTO JE DO SAD UREĐENO – SUMA SUMARUM\n* U smeru ka Višnjici iz centra grada, dograđene su dve saobraćajne trake u dužini od 375 metara, kojima će se prilaziti novoj rampi.\n* Pored Bulevara despota Stefana završeno je pobijanje šipova i postavljene su grede na kojima je izgrađeno četiri od ukupno pet stubnih mesta za novu konstrukciju dužine 88 metara.\n* Na dve saobraćajne trake, kojima će biti proširen bulevar, ugrađeni su ivičnjaci i asfaltiran je deo saobraćajnice, a posle povezivanja svih infrastrukturnih vodova biće asfaltiran i preostali deo.\n* Izmeštaju se podzemne instalacije,izgrađen je potporni zid u dužini od 150 metarai postavljenesu vodovodne i kanalizacije cevi prema Ulici Mije Kovačevića.\n* Zamenjena su dva cevovoda, a postojeći cevovod je izmešten podtrotoar, na dograđenom delu Bulevara despota Stefana.\n* Kišna kanalizacija koja će prihvatati vode svih slivnika iz okolnih ulica, izgrađena je u dužini od 600 metara, a duž saobraćajnice postavljena je elektroenergetska instalacija i javna rasveta.\nAktuelne slike petlje kod Pančevačkog mosta\nHumanitarna akcija - poziv za sve stanovnike leve obale Beograda


30.11.2020 / 16:23 Politika - Susret s Radmanovićem\nPredsjedavajući Predstavničkog doma Parlamenta Bosne i Hercegovine Nebojša Radmanović susreo se danas u Beogradu sa predsjednikom Narodne skupštine Srbije Ivicom Dačićem.\nKako su saopćili iz Parlamenta Bosne i Hercegovine, u otvorenom i srdačnom razgovoru, u kom je učestvovao i šef Poslaničke grupe prijateljstva sa Bosnom i Hercegovinom Aleksandar Martinović, razmijenjena su mišljenja i stavovi o bilateralnim odnosima dvije zemlje, kao i o aktuelnoj političkoj situaciji u regionu.\nIzražavajući zadovoljstvo zbog činjenice da je predsjedavajući Radmanović jedan od prvih čelnika parlamenata koji je posjetio Narodnu skupštinu Srbije u ovom sazivu, Dačić je naglasio da Srbija pridaje veliki značaj očuvanju i razvoju dobrih i prijateljskih bilateralnih odnosa sa Bosnom i Hercegovinom.\nDačić je ponovio da Srbija poštuje suverenitet i teritorijalni integritet Bosne i Hercegovine i Dejtonski mirovni sporazum, za koji je u kontekstu 25. godišnjice zaključenja tog sporazuma, rekao da se može mijenjati samo uz dogovor i konsenzus sva tri naroda i dva entiteta.\nDačić je ocijenio da između Parlamenta Bosne i Hercegovine i Narodne skupštine Srbije postoji razvijena i dinamična međuparlamentarna saradnja te dodao da postoji prostor za unapređenje te saradnje kroz aktivnosti poslaničkih grupa prijateljstva i radnih tijela oba parlamenta.\nPredsjedavajući Radmanović upoznao je Dačića sa aktuelnom političkom situacijom u Bosni i Hercegovini nakon lokalnih izbora, naglašavajući da politički odnosi u Bosni i Hercegovini jesu složeni i opterećeni različitim interpretacijama Dejtonskog mirovnog sporazuma i različitim viđenjima funkcionisanja i opstanka Kancelarije visokog predstavnika (OHR).\nPrema riječima Radmanovića, Bosna i Hercegovina i Srbija treba da rade na rješavanju svih otvorenih pitanja, posebno pitanju zaključenja sporazuma o granici između dvije zemlje.\nRadmanović se, kako su naveli, založio i za jačanje saradnje dvije zemlje u vezi sa regionalnim inicijativama, uključujući i inicijativu o stvaranju mini Šengena između država Zapadnog Balkana.\nIstovremeno, Radmanović je potencirao, kako su istakli, potrebu bliske saradnje i razmjene iskustava parlamentarnih tijela u vezi s pitanjima evropskih integracija.\nSagovornici su se usaglasili oko toga da je potrebno uspostaviti praksu da se jednom godišnje upriliči susret predstavnika dva državna parlamenta na najvišem nivou. S tim u vezi, predsjedavajući Predstavničkog doma Parlamenta Bosne i Hercegovine Nebojša Radmanović pozvao je predsjednika Narodne skupštine Srbije Ivicu Dačića da posjeti Bosnu i Hercegovinu, što je sa zadovoljstvom prihvaćeno, saopćili su iz Parlamenta Bosne i Hercegovine.\n21:27 Svijet Preminuo Benjamin Rothschild, najbogatiji član čuvene bankarske porodice


Brnabić: COVID propusnice za mesta na kojima nije neophodno boraviti\nCOVID propusnice najavljene su za ulazak u kafiće, restorane, klubove i druga mesta u kojima boravak nije nužan\nPremijerka Ana Brnabić izjavila je 12. septembra da se "polako pripema uvođenje COVID propusnica za mesta u kojima nije neophodno da ljudi borave, na mestima gde postoji velika šansa da se zaraze, u zatvorenim prostorima, kafićima, barovima, restoranima, noćnim klubovima".\n"Što se tiče toga da su COVID sertifikati neustavni, u velikoj meri jesu ukoliko ih uvodite za neke stvari koje su ljudima neophodne. Ne možete ih uvoditi za, recimo, maloprodajne objekte gde ne možete da uslovite ljude da uđu i kupe hleb ili mleko time da li su vakcinisani ili nisu", rekla je Brnabić.\nKrizni štab Vlade Srbije za borbu protiv korona virusa održao je 11. septembra sednicu, nakon koje je saopšteno da se razmatra uvođenje COVID propusnica - o vakcinaciji, preležanoj bolesti ili negativnom testu - za ulazak na ona mesta na kojima boravak nije neophodan, poput kafića, restorana, klubova.\nNije rečeno da li bi i kada ti sertifikati mogli da budu uvedeni.\nU Srbiji raste broj inficiranih, a prema podacima od 11. septembra od posledica korona virusa preminulo je još 27 osoba, dok je registrovano više od pet hiljada novih slučajeva zaraze.\nEpidemiolog i član Kriznog štaba Branislav Tiodorović ocenio je 12. septembra da su mere jasne i precizne, ali da je problem što se ne poštuju i da je neophodna vrlo oštra kontrola njihovog sprovođenja.\nTiodorović je za Radio televiziju Srbije rekao da ljudi nisu naviknuti da poštuju mere i niko ne primenjuje predvidjenih 10 dana izloacije, ako je bio u kontaktu sa nekim ko je bolestan ili pozitivan.\nSrbija beleži nešto više od polovine (50 odsto) vakcinisanog odraslog stanovništva, a evropski prosek je gotovo 20 odsto veći.


Početak/Društvo/Fotografije prirode Srbije i na autobusima u Nišu\nZdrava priroda za zdrav život - nova poruka na autobusima u Srbiji\nIzuzetne fotografije prirode koje su deo foto-konkursa „Natura 2000 u kadru“ kružiće dva meseca u Beogradu, Novom Sadu i Nišu u različitim autobusima i trolejbusima. Tako će se putnici voziti u pratnji vukova, konja i prelepih pejzaža šuma Nacionalnog parka Tara. U isto vreme, fotografije polufinalista sa foto-konkursa prikazane su na izložbi fotografija u parku Veliki Кalemegdan, Savsko šetalište tokom aprila 2021. godine.\n„Pandemija КOVID 19 naučila nas je da su dobro očuvani ekosistemi i biodiverzitet presudni za obezbeđivanje dobrog zdravlja naše prirode i ljudi. Dobro očuvani ekosistem i biodiverzitet su presudni da bi se osiguralo dobro zdravlje naše prirode. Srbija ima obilje prirodnih vrednosti, a kroz projekat „EU za Naturu 2000 u Srbiji“ biće unapređena njihova zaštita“, navode u EU info centru.\nAmbasador Sem Fabrici, Šef Delegacije Evropske unije u Republici Srbije, naveo je:\n„Zdrava priroda je zdraviji život svake osobe, i zbog toga je svako od nas dužan da zaštiti prirodno stanište i biodiverzitet. Srbija je domaćin mnogih važnih i jedinstvenih ekosistema i biodiverzita. Drago mi je što ovde možemo predstaviti neke od njih i podići svest o zaštiti ovog prirodnog blaga. Da bismo predstavili i sačuvali ove važne ekosisteme, odlučili smo da divlje životinje dovedemo u gradove, kroz objektive nekih talentovanih fotografa iz cele Evrope i Srbije. Zelena agenda je među glavnim prioritetima EU i drago mi je što Srbija priprema svoju Natura 2000 mrežu, koja će građane bolje informisati o staništima i vrstama prisutnim u Srbiji i potrebi da se osigura njihova zaštita. “\nautobus fotografije priroda\nZa koliko dolazi autobus? Moguće je saznati putem aplikacije\n8. aprila 2021. u 21:36\nImamo prelepu prirodu,i ovo je sjajna ideja da se nadje na svim aiutobusima svih prevoznika,tako bi svi videli koliko imamo prelepu prirodu u Srbiji


FOREO UFO ponovo na Nedelji mode sa Viktorijom Bekam - WANNABE MAGAZINE\nFOREO UFO ponovo na Nedelji mode sa Viktorijom Bekam\nŠvedski beauty & wellness brend FOREO još jednom je postao “izbor vodećih eksperata” – UFO mini pametna maska za lice pojavila se na Londonskoj nedelji mode, kao tajni adut tokom šminkanja i friziranja u pripremi za izlazak na pistu trideset manekenki, na reviji Viktorije Bekam za sezonu proleće/leto 2019, Victoria Beckham Spring Summer 2019 Ready to Wear Presentation, u Galeriji Tadeuš Ropak, tokom Londonske nedelje mode – London Fashion Week 2018.\nU saradnji sa britanskom modnom dizajnerkom po drugi put ove godine, verzija uređaja UFO mini je bila prvi izbor za tretman kože modela pre nego što su prešle u ruke profesionalne šminkerke i umetnice za makeup Pat Mekgrat (Pat McGrath) i stliste za oblikovanje frizura Gvida Palaua (Guido Palau). Na ovaj način, brend FOREO je još jednom dokazao da predstavlja izbor profesionalaca za vrhunsku negu kože.\nDokazujući pravilo da najbolje stvari dolaze u malom pakovanju, UFO mini (niskobudžetna verzija uređaja UFO koji koristi pametne maske za lice) je upotrebljen zajedno sa najnovijom pametnom maskom H2Overdouz – H2Overdose – koju aktivira uređaj UFO. U pitanju je jedna od pet novih pametnih maski kreiranih po korejskom modelu za negu lica kojima je nedavno proširen portfolio brenda FOREO.\nOvo je bio dan svetskih premijera – ne samo što je Viktorija Bekam prvi put prikazala svoju najnoviju kolekciju na Londonskoj nedelji mode, već je to bila prilika i za predstavljanje javnosti nove kolekcije FOREO UFO kolekcije aktivnih maski za lice. Još četiri nove maske iz pomenute kolekcije će biti predstavljene narednih meseci.\nMaska dana je bila H2Overdose – to je maska sa laganim slojem mikrofibera natopljenim hijaluronskom kiselinom, koja je u paru sa uređajem UFO mini za svega 120 sekundi koži lica manekenki pružila mekoću i vlažnost, poklanjajući im pravi spa tretman lica nakon koga je ten savršeno pripremljen za svaku priliku, pa tako i za reviju Viktorije Bekam, kao što je ona sama prikazala u postu na svom Instagram profilu.\nFilip Sedić, izvršni direktor FOREO, izjavio je kako transformacija industrije lepote, koja donosi mogućnost spa tretmana na dohvat ruke, jednostavno, brzo i udobno u bilo kom odabranom ambijentu, predstavlja svetsku inovaciju u pristupu nezi kože. “Kada smo prvi put predstavili UFO iza kulisa Njujorške nedelje mode u februaru ove godine, sa timom Viktorije Bekam, pokazali smo da mala pakovanja proizvoda za negu zaista čine čuda, dok pažljivo odabran tretman nege kože može istovremeno biti jednostavan, brz i praktičan”, rekao je Sedić.\n“Na Londonskoj nedelji mode, ponovo smo prikazali jedinstveni postupak nege kože lica i pripreme za šminku, zahvaljujući kome smo, kao partner u nezi kože, pripremili trideset manekenki iza kulisa modne revije pre nego što su prešle u spretne ruke makeup i hair stilista. Na ovaj način smo pokazali kako tehnologija u nezi lepote može učiniti život jednostavnim. Kombinujući najbolje savete u nezi lepote iz korejske tradicije sa našom švedskom tehnologijom, promenili smo svet nege kože koji smo do sada poznavali. Veoma nas raduje činjenica da smo kao brend za negu kože postali partner na Londonskoj nedelji mode, među najboljim svetskim make up, hair & beauty stilistima, jer to dokazuje da smo u najboljem društvu”, rekao je Sedić.\nDebi UFO mini na Londonskoj nedelji mode predstavlja početak svetske kampanje mini verzije ovog uređaja koji je predstavljen u januaru ove godine na Sajmu elektronskih uređaja CES u Las Vegasu. Sa svim prednostima koje poseduje i osnovna verzija UFO, osim krio-terapije ili funkcije hlađenja, ovaj mali ali savršeno dizajniran uređaj omogućava termo-terapiju i T-Sonic pulsacije, a pored toga pruža i RGB LED svetlosnu terapiju, kako biste za svega 90 sekundi imali kožu o kojoj sanjate. Verzija UFO mini je dostupna u maloprodaji po povoljnijoj ceni, preko stranice www.foreo.com. Na istoj stranici se može naručiti i maska H2Overdose, koja je korišćena na reviji tokom Londonske nedelje mode, u paketima od šest komada.\nViše informacija o online kupovini i načinu upotrebe po ugledu na modele sa modnih revija možete pogledati na stranici www.foreo.com/ufo-mini. UFO mini ima sve prednosti koje odlikuju inovacije brenda FOREO, uključujući i silikonsko kućište visokog kvaliteta, 100 odsto vodootporni dizajn i USB punjač.


Predsjednik Srbije Aleksandar Vučić proglasio je u nedjelju pobjedu na predsjedničkim izborima i najavio da će njegova Srpska napredna stranka osvojiti natpolovičnu većinu u parlamentu čiji budući sastav, po prvim ocjenama izbora, pokazuje da se srbijansko društvo znatno pomaknulo udesno.\n"Nitko u Srbiji to nije nikada uspio i to znači da sam jedini koji je dva puta pobijedio u prvom krugu, a da nijednom nije bilo tijesno", rekao je Vučić, naglasivši da je na izbore izišlo oko 3,84 milijuna ljudi.\n"Izbori su potvrdili demokratsku prirodu srpskog društva", ocijenio je Vučić.\nIstodobno, Vučić je priznao kako su izbori pokazali da se Srbija "dramatično pomaknula udesno", ocijenivši da je "utjecaj ukrajinske krize bio ogroman na rezultate izbora".\nKoalicija "Zajedno možemo sve", predvođena Vučićevom Srpskom naprednom strankom osvojila je 43,95 posto glasova što će joj osigurati 124 do 125 mandata, i dovesti na rub da može i samostalno formirati vladu. (Hina)\nVučić komentirao Komšićevu odluku o prekidu intervjua zbog prijepora o genocidu


Općina Novi Grad Sarajevo je uspješno završila proces certifikacije za općinu sa povoljnim poslovnim okruženjem (Business Friendly Certification) i postala nosilac regionalnog BFC SEE certifikata.\nOvim se Novi Grad Sarajevo pridružuje ranije certificiranim jedinicama lokalne samouprave s područja Federacije BiH koje nose BFC certifikat: Bihać, Bosanska Krupa, Goražde, Sanski Most, Tešanj i Žepče.\nNa putu do BFC certifikata općine i gradovi trebaju ispuniti niz kriterija i pot-kriterija koji podrazumijevaju unapređenje administrativnih procedura, jačanje transparentnosti, smanjivanje birokratije i pribavljanje svih dokumenata i podataka neophodnih privrednicima i potencijalnim ulagačima u planiranju poslovanja i donošenju investicionih odluka.\nProces evaluacije općine ili grada traje oko godinu dana i predviđeno je recertificiranje.\nU okviru procesa certificiranja trenutno je aktuelno uvođenje nove edicije standarda BFC SEE III koja je pripremljena na osnovu konsultacija sa općinama, evaluatorima te ostalim zainteresiranim stranama koje su uključene u proces. Nova verzija standarda uključuje i korištenje e-platforme koja će omogućiti jednostavnije prikupljanje i prikaz dokazne dokumentacije, te ukupno kvalitetnije izvođenje procesa na terenu.


Oštetili budžet Republike Srbije i drugih privrednih i fizičkih lica - Kragujevac online - Sve o gradu na jednom mestu\nTrenutno se nalazite na strani: Vesti Info Hronika Oštetili budžet Republike Srbije i drugih privrednih i fizičkih lica\nKrivičnim prijavama obuhvaćeno je i osam policijskih službenika, među kojima je i jedan načelnik regionalnog centra, odgovorno lice Društva za cerebralnu paralizu, dečiju paralizu i plegije u opštini Požega, zaposleni u dečjem odeljenju Zdravstvenog centra Knjaževac, vršilac dužnosti odgovornog lica Zavoda za transfuziju krvi u Nišu, bivši vršilac dužnosti odgovornog lica javnog preduzeća „Resavica“, zaposleni u „Srbijagasu“, bivše odgovorno lice „Elektrokosmeta“ sa sedištem u Beogradu, bivše odgovorno lice hidroelektrane Gazivode iz Zubinog potoka, vlasnici i odgovorna lica u više privrednih društava i druga fizička lica.\nPripadnici Ministarstva unutrašnjih poslova u Kragujevcu, u saradnji sa Osnovnim javnim tužilaštvom u tom gradu, uhapsili su N. T. (1983) zbog postojanja osnova sumnje da je počinio krivično delo neovlašćeno organizovanje igara na sreću. Osumnjičeni se tereti da je od aprila 2017. do marta ove godine, na više lokacija organizovao posebne igre na sreću bez rešenja nadležnog organa Ministarstva finansija - Poreske uprave. Na taj način osumnjičeni je neuplaćivanjem javnih prihoda pričinio štetu Ministarstvu finansija za 3.772.249 dinara, za koliko je ostvario protivpravnu imovinsku korist. Krivična prijava u redovnom postupku podneta je protiv još jedne osobe, zbog postojanja osnova sumnje da je počinila krivično delo neovlašćeno organizovanje igara na sreću u pomaganju. Osumnjičeni N. T. će uz krivičnu prijavu biti priveden nadležnom tužilaštvu.


CRM - Savremeno softversko rešenje predviđeno za korisničku podršku u kompanijama\nasw:officius je savremeno softversko rešenje koje omogućava centralizovano praćenje i kontrolu zahteva korisničke podrške, izdavanja naloga i planiranja dugoročnih aktivnosti (projekata) i njihovih realizacija\nasw:officius je softversko rešenje koje obezbeđuje mehanizme za:\nupravljanje ljudskim resursima u kompanijama sa velikim brojem zaposlenih čije vreme treba optimalno rasporediti i iskoristiti\nplaniranje aktivnosti u vidu projekata\nplaniranje aktivnosti za svakog zaposlenog u vidu naloga\npraćenje realizacije planiranih aktivnosti\nevidentiranje i praćenje realizacije velikog broja zahteva korisničke podrške\npraćenje i merenje parametara procesa – merenje utrošenog vremena po svakoj definisanoj aktivnosti\nupravljanje kvalitetom usluga (podrška standardu koji kompanija primenjuje)\nRešenje se sastoji od sledećih podsistema i modula unutar tih podsistema:\nPoslovni adresar kompanije – Predstavlja evidenciju kompanija, njihovih odelenja, kontakata i svih podataka koji omogućavaju kontakt sa klijentom.\nAktivnosti i praćenje njihove realizacije – Predstavlja podsistem koji omogućava evidentiranje planiranih aktivnosti i potom praćenje realizacije istih. Aktivnosti su podeljene prema tipu i nameni:\nNalozi (Tasks) – Predstavlja najopštiji tip aktivnosti i najmanju jedinicu posla koja biva dodeljena resursima na realizaciju.\nZahtevi (Help Desk Tasks) – Aktivnosti koje imaju osobine naloga ali su inicirane od strane spoljnih korisnika sistema (primena je u oblasti pružanja Korisničke podrške).\nProdajne aktivnosti (Sales Tasks) – Aktivnosti koje su specifične za poslove komercijalne službe (Presentation, Lead, Oportunity, Contract etc.)\nProjekti (Projects) – Planiranje dugoročnih aktivnosti i praćenje njihove realizacije u vidu stabla naloga (atomičnih aktivnosti).\nQMT (Quality Managment Tasks) – Vrsta aktivnosti koja u potpunosti odgovara ISO zahtevima za praćenje stepena usglašenosti/neusaglašenosti sa standardom. Obezebeđuju mehanizme za upravljanje kvalitetom usluga.\nSigurnosno administrativni podsistem\nPodsistem za konfiguraciju\nPodsistem za izveštavanja\nKorisnički portal kao mehanizam transparentnosti


RTCG - Radio Televizija Crne Gore - Nacionalni javni servis :: Društvo :: Preduzeti mjere zbog rizika od poplava\nNOVI KIŠNI TALAS 12. 11. 2019. 16:18 >> 18:29 3\nNOVI KIŠNI TALAS\nDirektorat za vanredne situacije MUP-a apelovao je na građane da preduzmu neophodne mjere, kako bi umanjili rizik od eventualnih poplava i spriječili veće posljedice, s obzirom na to da su narednih dana meteorolozi najavili novi kišni talas.\n"Imajući u vidu da se narednih dana očekuje novi kišni talas sa umjerenim do obilnim količinama padavina, Direktorat za vanredne situacije MUP-a apeluje na građane da preduzmu neophodne mjere i radnje, kako bismo umanjili rizik od eventualnih poplava i spriječili veće posljedice," istakli su u saopštenju.\nDirektorat za vanredne situacije MUP-a i ostali subjekti u sistemu zaštite i spašavanja su i dalje u pripravnosti, prate razvoj situacije na terenu i spremni su da svim raspoloživim ljudskim i materijalno-tehničkim kapacitetima odgovore na eventualnu novu situaciju.\nOni u saopštenju navode i da je danas vodostaj rijeka u opadanju, dok je nivo Skadarskog jezera u blagom porastu.\n"Za sada bez većih opasnosti za materijalna dobra i objekte na tom području", navedeno je u saopštenju.\nOni navode i da su od nadležnih institucija iz Republike Albanije dobili informaciju da za sada nema ispuštanja voda iz hidroelektrana na rijeci Drim.\n"Predstavnici CEDIS-a su osposobili elektro-distributivnu mrežu, tako da je područje Broćanca u opštini Nikšić danas sa urednim napajanjem električnom energijom", ističe se u saopštenju Direktorata za vanredne situacije MUP-a.\nMUP Poplave Broćanac\nRedovi ispred šaltera MUP-a\nU saobraćaju prošle godine stradalo 47 osoba\nUklonjena avionska bomba iz Drugog svjetskog rata\nSvi požari pod kontrolom


Nemci traže lekare preko NSZ › Made-in-Germany.rs\nNacionalna služba za zapošljavanje je objavila oglas nemačkog poslodavca „Dr Med. Oliver Welke“ koji bi da zaposli lekare opšte medicine ili specijaliste interne medicine.\nNa oglas mogu konkurisati lekari opšte medicine sa VII stepenom stručne spreme i obaveznim znanjem nemačkog jezika na B1 nivou prema Evropskom referentnom okviru. Potrebno je da kandidati imaju i položen stručni ispit, a poželjno je radno iskustvo, kao i iskustvo EKG-a i sonografije.\nRadni odnos podrazumeva 3 meseca probnog rada uključenih u 12 meseci edukacije za lekare opšte prakse, na kraju 3 meseca edukacije za doktore naturopatije, uz dodatnu edukaciju do maksimalno 24 meseca. Nakon završetka specijalističke obuke, odnosno ukoliko kandidat već ima specijalizaciju, njemu se nude dve mogućnosti: ugovor na neodređeno vreme ili partnerstvo.\nVisina plate tokom edukacije i specijalizacije iznosi 3.500 eura bruto, a sa završenom specijalizacijom za neoženjene i neudate: 4.000 eura bruto (oko 2.380 eura neto). Sa ugovorom na neodređeno vreme, zarada za oženjene i udate sa dvoje dece je bruto 4.000 eura (oko 2.780 eura neto). Zaposleni snosi troškove prevoza od Srbije do Nemačke, kao i troškove izdavanja radne dozvole. Zaposleni će od početka rada biti socijalno osiguran, dok se adekvatan smeštaj može organizovati za prvih par meseci ili duže na trošak zaposlenog.\nKonkurs je otvoren do 6. maja. Za sve dodatne informacije o načinu konkurisanja i potrebnoj dokumentaciji, kandidati se mogu obratiti svom savetniku za zapošljavanje u nadležnoj filijali NSZ, Pozivnom centru NSZ na broj 0800/300-301 (poziv je besplatan), ili migracionim servisnim centrima NSZ.\nOd MiG na 06/04/2016 / AKTUELNO / Ostavite komentar


Zastave Srbije, Kosova i Sjedinejnih Država (Foto: Reuters/VOA graphic)\n“Nadamo se da će naši partneri delovati u dobroj veri i nastaviti da se pridržavaju obaveza preuzetih u Vašingtonu”, navedeno je u odgovoru američkog Stejt department na pitanje Glasa Amerike u vezi sa poštovanjem odredbi Vašingtonskog sporazuma koji su Kosovo i Srbija, septembra 2020, postigli u američkoj prestonici posredstvom Sjedinjenih Američkih Država.\n“Primena Vašingtonskog sporazuma stvara prilike za širu saradnju između strana i stvara osnov za buduće sporazume. Preuzete obaveze već donose korist građanima Srbije i Kosova i ohrabrujemo ih da nastave njihovu primenu”, navedeno je u odgovoru neimenovanog portparola Stejt department na pitanje Glasa Amerike o očekivanjima koja Sjedinjene Države imaju od Srbije u vezi sa postignutim sporazumom i njegovim delom koji podrazumeva premeštanje ambasade Srbije iz Tel Aviva u Jerusalim.\nTo je, podsetimo, jedna od zacrtanih obaveza Srbije na koju se potpisom na bilateralni sporazum sa SAD o normalizaciji odnosa sa Kosovom obavezao predsednik Aleksandar Vučić.\nRok za ispunjenje obaveza po toj tački sporazuma je 1. jul 2021.\nIstovremeno, verzijom sporazuma koju je potpisao tadašnji kosovski pregovarač Avdulah Hoti definisano je uzajamno priznanje Kosova i Izraela – što se dogodilo ubrzo po potpisivanju sporazuma u Beloj kući.\nTakođe, Kosovo je svoje diplomatsko predstavništvo na najvišem nivou u Jerusalimu otvorilo u martu 2021.\nSporazum Kosova i Srbije sastoji se od šesnaest tačaka – koje se u obe verzije dokumenta (srpskoj i albanskoj) u najvećoj meri podudaraju.\nSjedinjene Države objavile su sredinom juna da su obavile svoj deo posla u vezi sa sedmom tačkom dokumenta koja je podrazumevala kreiranje studije o korišćenju jezera Gazivode.\nTo jezero svojim najvećim delom nalazi se na severu Kosova i manjim na teritoriji opštine Tutin u Srbiji.\nDijalog Srbije i Kosova nastavljen je sredinom juna uz posredstvo predstavnika Evropske unije. U Briselu su se sastali predsednik Srbije Aleksandar Vučić i kosovski premijer Aljbin Kurti, a usaglašeno je da njihov sledeći razgovor bude u u julu.


KRVAVI OBRAČUN U BEOGRADU: Muškarac tokom noći izboden u vrat! • HAPPYTV.RS\nKRVAVI OBRAČUN U BEOGRADU: Muškarac tokom noći izboden u vrat!\nU Beogradu su se tokom noći dogodila dva udesa u kojima su povređene tri osobe, dok je 45-godišnji muškarac prevezen u Urgentni centar zbog dve ubodne rane u predelu vrata, rečeno je u Hitnoj pomoći.\nKako su naveli u toj službi, povređeni muškarac sam se javio u policijsku stanicu u Savskoj ulici oko 21.30 časova.\nU dva udesa koja su se dogodila tokom noći, muškarac star 25 godina zadobio je prelom podlakticena Zrenjaninskom putu dok su muškarci stari 45 i 64 godine lakše povređeni u udesu u Umci oko 22.10 časova.\nPomoć lekara najčešće su tražile osobe sa visokim krvnim pritiskom.\nEkipe Hitne pomoći obavile su tokom noći 89 intervencija.


Zvezdan Mitrović najbolji trener Evrokupa - KOS magazin\nZa najboljeg trenera ove sezone u Evrokupu zvanično je proglašen Zvezdan Mitrović. Crnogorski sručnjak je sa svojom ekipom Monako osvojio titulu pobednika Evrokupa.\nMonako je pod Zvezdanvim vođstvom u Evrokupu igrao veoma dobro, u plej-ofu su bili najbolji baš kada je bilo najpotrebnije. Iako su izgubili kod kuće od Budućnosti u prvom meču, preokrenuli su u četvrtfinalu, a zatim su savladali redom i Gran Kanariju i Uniks u finalu.\nMitrović je u karijeri pre Monaka radio u Budućnosti kao asistent, zatim je bio u Ukrajini od 2002. do 2014. da bi od 2016. do 2018. vodio ekipu iz minijaturne Kneževine. Bio je dve sezone trener Asvela, gde se uz sudski proces razišao sa upravom i predsednikom Tonijem Parkerom, a u Monaku je odmah po povratku doneo sjajne rezultate.


Kremlj: Negativan stav prema novim antiruskim sankcijama - Sputnjik Srbija\n04:00 13 April 2021\nKremlj: Negativan stav prema novim antiruskim sankcijama\n13:29 13.06.2017 (osveženo 13:58 13.06.2017) Preuzmite kraći link\nKremlj ima negativan stav o raspravi u Senatu SAD o pooštravanju sankcija protiv Rusije, izjavio je portparol Kremlja Dmitrij Peskov.\nSenat trenutno razmatra nekoliko predloga zakona o sankcijama protiv Rusije. Senatori Džon Mekejn i Ben Kardin predložili su nacrt zakona o sankcijama protiv odbrambenog, obaveštajnog i energetskog sektora ruske privrede.\nOdgovarajući na pitanje koja je reakcija Kremlja na nove sankcije Rusiji koje su predložili američki senatori, Peskov je rekao: „Negativna“.\nPeskov je dodao da Kremlj pažljivo prati situaciju sa mogućim intenziviranjem američkih sankcija Rusiji.\nSamo Kijev može da zaustavi rat u Ukrajini\nPeskov je rekao da samo Kijev može da zaustavi građanski rat u Ukrajini, realizovanjem Minskih sporazuma.\n„Rusija nije okupirala Ukrajinu. Rusija nije okupirala nikakve teritorije“, odgovorio je Peskov na pitanje da prokomentariše nacrt zakona koji se razmatra u Ukrajini o tome da se teritorija Donbasa koja nije pod kontrolom Kijeva posmatra kao teritorija koju je okupirala Rusija.\nPrema rečima Peskova, to je unutrašnji ukrajinski sukob.\n„Nazivajući stvari svojim pravim imenom, to je građanski rat koji može da zaustavi samo Ukrajina, samo Kijev delujući u skladu sa realizacijom Minskih sporazuma“, dodao je on.\nO sajber mešanju u američke izbore\nIzveštaji o korišćenju specijalnih linija veze između ruskog predsednika Vladimira Putina i američkog predsednika Baraka Obame zbog eventualnog napada ruskih hakera, koji su mogli da utiču na 39 država SAD, jesu „novinarska patka“, izjavio je Peskov.\n„Prvi put čujem za to, liči na još jednu ’patku‘, ništa o tome ne znam“, odgovorio je Peskov na pitanje da li je tačna informacija iz medija da je zbog akcija ruskih hakera, koje su uticali na 39 država SAD, aktivirana direktna linija između Moskve i Vašingtona.\nOptužbe na račun „ruskih hakera“ s vremena na vreme se čuju iz usta zapadnih političara, koji, međutim, ne žure da podnesu bilo kakve dokaze za svoje tvrdnje. Takve izjave su davali predstavnici američke Demokratske stranke koja je izgubila na predsedničkim izborima, kao i predsednik Francuske Emanuel Makron.\nokupiranje, Minski sporazumi, sankcije Rusiji, Dmitrij Peskov, Ukrajina


Slepi ruski izvođač Zorin: Srpska pesma je smisao mog života (video)\nTim za škole odlučio kako će se odvijati nastava naredne nedelje\nNiški Parking servis ugostio članove Udruženja parkirališta Srbije\nPočetak/Ekonomija/Bespovratna sredstva iz Kabineta ministra Tončeva predstavnicima udruženja nedovoljno razvijenih opština\nVioleta Milićević15. septembra 2021.\nPotpisivanjem ugovora između Кabineta ministra Novice Tončeva, zaduženog za razvoj nedovoljno razvijenih opština i 33 predstavnika udruženja građana sa teritorije nedovoljno razvijenih opština, dodeljena su bespovratna sredstva u ukupnom iznosu od 15 miliona dinara, za realizaciju projekata od javnog interesa.\nMaksimalan iznos odobrenih sredstava po pojedinačnom projektu je 750 hiljada dinara, a rok za njihov završetak je 1. decembar 2021. godine.\nU javnom konkursu učestovala su lokalna udruženja za programe podrške u oblastima zapošljavanja i samozapošljavanja mladih i teže zapošljivih kategorija stanovništva, organizovanja kulturnih aktivnosti, unapređenja bezbedonosne kulture. Takođe iz oblasti promocije građanskog aktivizma, unapređenja kapaciteta lokalne zajednice za smanjenje rizika i rizičnih ponašanja od upotrebe droge, alkohola i drugih štetnih supstanci, i osnaživanje svesti o zdravom načinu života, održivog razvoja zaštite životne sredine, pomoći udruženjima koja rade sa socijalno ugroženim osobama, osobama sa invaliditetom, marginalnim grupama i ostalima.\nNovica Tončev, ministar za razvoj nedovoljno razvijenih opština\n„To je još jedan napor Кabineta na čijem sam čelu da građanima nedovoljno razvijenih opština omogućimo ubrazano približavanje razvijenijim sredinama, i kao što smo sebi postavili cilj, da se i u ovim opštinama napreduje, bolje i kvalitenije živi. Realizacijom ovog i svih ostalih projekata želimo da pokažemo da nam je bitan svaki čovek, svaka opština i da niko neće biti izostavljen.\nVeliki odziv udruženja na konkurs nam je pokazao da smo na pravom putu, i obećavam da ću sa pozicije ministra uložiti maksimalne napore da građani nedovoljno razvijenih opština vide i osete boljitak u svojim životima“ – izjavio je ministar Tončev.\nJelena Đokić iz Udruženje bezbedno dete fondacija Tijana Jurić u Vlasotincu istakla je da se njihove aktivnosti po projktu odnose na bezbednost i edukaciju dece, ali i u ruralnim sredinama, a ne samo u sredinama koje nisu dovoljno razvijene.\n„Mislim da se deci nedovoljno posvećuje pažnja i da su negde zapostavljena, što zbog posla koji roditelji obavljaju, što zbog mnogih drugih okolnosti. Ja sam pokušala ovim projektom da obuhvatim sve, i neka kulturna dešavanja koja bi se održala u našem gradu, ali i u drugim sredinama. Konkretno sam navela Crnu Travu, gde je zaista mali broj stanovnika i mali broj dece u školama. Ta mesta moraju da ožive. Zatim tu je i Surdulica i nadam se da će u školama u kojima ćemo držati radionice zajedno sa Igorom Jurićem koji nas prati doći do uspeha“, kazala je Đokić.\nPredsednik Udruženja gvozdeni puk Dejan Milošević kazao je da će projekat za koji je dobio sredstva biti upotrebljen za pomoć samohranim roditeljima, nezbrinutoj deci, bolesnim ljudima i borcima, to jest učesnicima ratova u Kuršumliji, kao i na jugu Srbije.\n„Kuršumlija je jedna od najvećih opština po teritoriji i ima preko 1.000 kvadratnih kilometara, a to je razuđen deo, planinski deo i ljudi su mnogo ugroženi u tim selima koja su zabačena od grada. Biće ti ljudi eto koIiko toliko sagledani i sa naše strane i naravno bez Ministarstva ne bismo to mogli da uradimo”, istakao je Milošević.\nPredsednik Udruženja izbeglica interno raseljenih lica i povratnika otadžbine iz Kuršumlije Violeta Jakovljević kaže da su aplicirali sa projektom „Ženska inicijativa za samozapošljavanje žena iz ruralnih oblasti Kuršumlije“.\n„Radi se o ženama koje žive u pograničnom delu opštine Kuršumlija. Ima puno žena kojima je veoma teško, kojima nisu dostupne društvene mreže. Zato smo mi napravili ovaj projekat, gde ćemo u naredna dva meseca održati obuke kako bi smo tim ženama iz teže zapošljivih kategorija približili na neki način metode kako doći do posla ili eventualno uraditi neki projekat. Projektom će biti obuhvaćeno 100 žena”, rekla je Milošević.\nStručna komisija je prilikom vrednovanja predloga projekata ocenjivala reference projekta, ciljeve, budžet, kompetencije projektnog tima i prethodno iskustvo udrženja u oblasti u kojoj je konkurisalo. Odobrena sredstva su namenskog karaktera i mogu se koristiti isključivo za realizacij konkretnih programa.\nnerazvijena područja Novica Tončev projekat Udruženja\nDačić u Nišu: Pohapsiti sve koji su pripremali atentat na Vučića\nTončev: Smena trojice članova IO FSS neosnovana\nPALILULA-PIRDOP: Jačanje veza lokalnih zajednica u regionu, CILJ – ZAŠTITA PRIRODE!\nProjekat „Boks grupe“ uz podršku Gradske opštine Medijana – „Od kuće do škole, od škole do kuće“\nИван na Klinički centar Niš dobio dozvolu za gradnju paraklisa\nStanko na Obećavala Bugarski pasoš, pa od 15 osoba uzela 30. 000 evra\nAnonimni na Obećavala Bugarski pasoš, pa od 15 osoba uzela 30. 000 evra\nMM na Dr Tomislav Kostić dobitnik „Svetosavske povelje“


Stefanović: Neće biti dodatnog tehničkog pregleda - Naslovi.net vesti\nTotal car sreda, 16. maj 2018.\nMinistar unutrašnjih poslova Nebojša Stefanović izjavio je da neće biti dodatnih tehničkih pregleda za vozila starija od 15 godina. Kako prenose Večernje novosti, Stefanović je za TV Prva podsetio da se radi o zakonu iz 2009. godine i dodao da odredbe tog zakona neće biti primenjivane. “Niko ne... »\nAuto blog sreda, 16. maj 2018.\nVladimir Marinković iz Asocijacije tehničkih pregleda kaže da su predložili da cena tehničkog pregleda bude 3.000 dinara, a da će se, kako je predviđeno novim pravilnikom, u budućnosti taj proces provere snimati kamerama. U samo nekoliko dana najavljena je, a zatim i povučena nova mera i obaveza za... »\nU samo nekoliko dana najavljena je, a zatim i povučena nova mera i obaveza za vlasnike vozila starijih od 15 godina. Reč je o uvođenju obaveznog tehničkog pregleda na šest meseci, kojeg ipak neće biti. Ministar unutrašnjih... »\nN1 Info58 komentar(a)


Akcija "Ispravno vozilo - bezbedno vozilo": Na putevima palanačke opštine oko 50% vozila nije u potpunosti tehnički ispravno\nPripadnici saobraćajne policije Policijske stanice u Smederevskoj Palanci kažu da je alarmantan i problem velikog broja alkoholisanih lica koja upravljaju vozilima.\nMinistarstvo unutrašnjih poslova na teritoriji cele Srbije sprovodi akciju pojačane kontrole saobraćaja pod nazivom „Ispravno vozilo – bezbedno vozilo“. Cilj ove akcije je besplatna provera tehničke ispravnosti vozila kako bi se eventualni kvarovi na vreme uočili i otklonili čime bi se bezbednost svih učesnika u saobraćaju podigla na viši nivo.\nI na teritoriji Podunavskog okruga i palanačke opštine vozači mogu očekivati pojačanu kontrolu policije i naloge za proveru tehničke ispravnosti njihovih vozila.\nIz Policijske stanice u Smederevskoj Palanci kažu da se tokom sprovođenja akcije „Ispravno vozilo – bezbedno vozilo“ došlo do poražavajućih podataka i da čak 50% vozila na putevima u našoj opštini nije u potpunosti tehnički ispravno za učešće u saobraćaju.\nPored provere tehničke ispravnosti koja iz dana u dan pokazuje da vozila na putevima palanačke opštine u velikoj većini nisu u potpunosti ispravna, problem koji je, prema rečima nadležnih, još alarmantniji jeste podatak da u našoj opštini svakodnevno u saobraćaju učestvuje veliki broj alkoholisanih lica.\nAkcija pojačane kontrole poštovanja pravila saobraćaja i tehničke ispravnosti vozila, uz dosledno sankcionisanje prekršaja i isključivanje iz saobraćaja tehnički neispravnih vozila vršiće se do 16. jula. Nadležni iz Policijske stanice u Smederevskoj Palanci apeluju na sve vozače da učestvuju u realizaciji akcije koja ima za cilj zaštitu njihove bezbednosti, a svakako ostaje i preporuka da pod dejstvom alkohola ne treba upravljati vozilom jer se time ugrožava bezbednost svih učesnika u saobraćaju što će biti strogo sankcionisano u skladu sa zakonom.


četvrtak, 09 Juli 2020 19:49\nTuzlanski kanton će dobiti Ured za evropske integracije. Ured će biti zadužen za pripremanje projekata prema EU, a njegovo pokretanje inicirao je Selim Bešlagić, zastupnik Naše stranke u Skupštini TK.\n„Tuzlanski kanton ima evidentan problem povlačenja novca iz IPA fondova. To će formiranjem Ureda za evropske integracije biti riješeno.\nUred će, između ostalog, pomagati privrednicima prilikom pripremanja projektnih aplikacija, uticati na povećanje njihovog kvaliteta i usklađenosti sa potrebama poziva, kako bi se smanjila mogućnost odbijanja projekata zbog proceduralnih stvari.\nTakođer će se baviti i pisanjem projekata za institucije Tuzlanskog kantona, tj. dobijanje projektnog novca za jačanje sektora koji su u resoru Vlade TK.\nPristup IPA fondovima je dosta lakši za državne institucije, nego za privrednike i uz minimalan angažman i kreativne ideje može se doći do sredstava koji će značajno ubrzati javne investicije“, rekao je Bešlagić povodom usvajanja njegove inicijative - saopšteno je.


Potpisan ugovor i završetku radova na izgradnje petlje Batajnica – Srbija danas – Agro-Hemik\nPotpisan ugovor i završetku radova na izgradnje petlje Batajnica – Srbija danas\nAgro-HemikIzgradnja puteva u SrbijiPotpisan ugovor i završetku radova na izgradnje petlje Batajnica – Srbija danas\n13/02/2020 / Od agro-hemik / Izgradnja puteva u Srbiji/\t0 Comments\nPredsednik Gradske opštine Zemun Dejan Matić prisustvovao je 13. februara potpisivanju Ugovora o završetku radova na izgradnji petlje Batajnica, koji su u galerijskom prostoru Kancelarije za mlade Gradske opštine Zemun potpisali v.d. direktora “Koridora Srbije“ Zoran Babić i direktor ogranka za građevinske poslove firme “Štrabag“ Dragan Ršumović.\nNa taj način stekli su se uslovi za početak radova na izgradnji saobraćajnice u okviru kompleksa petlje Batajnica, koji će povezati deo Batajničkog bulevara od rampi R2 i R4 do raskrsnice veznog puta sa ul. Kralja Mihaila Zetskog i lokalnim putem 3, zatim saobraćajnice prvog reda od raskrsnice sa Batajničkim bulevarom do raskrsnice sa pristupom za intermodalni terminal, uključujući i završetak započetog mosta preko pruge i paralelnog mosta “blizanca“, lokalni put 1 i lokalni put 3.\n“Ovo je veliki dan za Gradsku opštinu Zemun, pogotovo za građane Batajnice. Dočekali smo posle mnogo meseci početak realizacije kapitalnog projekta u Batajnici. Sve ono što je neko ispustio, a to je da zanemari infrastrukturni položaj Zemuna i stavi ga u drugi plan, uključujući tu i petlju u naselju Batajnica, velikim trudom danas realizujemo. Izgradnjom ove petlje dobijaju i mnogobrojni investitori koji se nalaze u neposrednoj industrijskoj zoni duž starog i novog Novosadskog autoputa. Sa ovakvim projektima ćemo nastaviti, jer cilj nam je da stvorimo zdrave uslove i da privučemo strane investitore, a domaće da pospešimo u svemu onome što rade kako bi smanjili nezaposlenost. Zajedno sa Vladom Republike Srbije i Gradom Beogradom i nadalje ćemo stvarati jednake uslove za sve naše građane“, rekao je predsednik Matić.\nInvestitor radova su Koridori Srbije, projektant JV “Panpro Tim“ – “Via Inženjering“ – “Geovizija“, a sredstva su obezbeđenja iz kredita Evropske banke za obnovu i razvoj. Koridori Srbije će nastojati da ugovoreni radovi budu izvršeni u toku kalendarske 2020. godine.


Kandidat NISMA glasala za sebe, a nema nijedan glas - Kosovo Online\nKandidat NISMA glasala za sebe, a nema nijedan glas\n22. Oktobar 2021. • 07:35\nMeđu kandidatima za odbornike na lokalnim izborima 17. oktobra koji se žale na nepravilnosti u izbornom procesu je i kandidat NISMA u Prištini Lejla Gaši koja tvrdi da na biračkom mestu na kom je glasala nije dobila sopstveni glas, piše Koha.\n"Na mnogim biračkim mestima u Prištini dominirale su neregularnosti, a jedan od primera je i moje biračko mesto na kom sam glasala za sebe kao kandidata, a završila sam bez glasova. Podići ću glas za svoj glas, kao i za ostale glasove koje ste mi poverili i obećavam da ću se do kraja legalno boriti kroz žalbe da se vaša volja sprovede do kraja", poručila je Gaši na Fejsbuku.\nPrema podacima CIK, na ovom biračkom mestu NISMA je dobila 17 glasova za Skupštinu opštine.\nNISMA lokalni izbori CIK Priština\nIzbornom panelu za žalbe podneto 46 prigovora zbog nepravilnosti tokom izbornog procesa\nU roku od 24 sata od zatvaranja birališta na nedeljnim lokalnim izborima na Kosovu, Izbornom panelu za žalbe i predstavke podneto je 46 žalbi zbog nepravilnosti koje su uočene tokom izbornog procesa, prenosi Kosovo pres.\nIPŽP: Odbijena žalba Bekima Jašarija


source.ba | Narod i Pravda: Vlast u RS-u se ponaša anticivilizacijski\nNarod i Pravda: Vlast u RS-u se ponaša anticivilizacijski\nBošnjačka djeca u Liplju kod Zvornika od jučer nisu sjela u školske klupe jer im nije omogućeno da izučavaju maternji, bosanski jezik, već im se nameće nepostojeći i unižavajući naziv „jezik bošnjačkog naroda“. Iz Naroda i Pravde navode u saopćenju kako probosanski front mora pod hitno ovo pitanje nametnuti kao vitalno pitanje i insistirati da se vlasti bosanskohercegovačkog entiteta RS prema svim građanima odnose na jednak način.\nKonaković: Dodik i Čović se neće moći igrati s nama kao sa Izetbegovićem\nNarod i pravda: Ko se krije iza lažnih vijesti\nKonaković: Imate sluha za hitnost samo kada su imenovanja, igrate se životima ljudi\n„Nažalost, djeca iz Liplja od jučer su se pridružila bošnjačkoj djeci u Konjević Polju, Vrbanjcima i drugim mjestima i ovo je nastavak jedne kontinuirane politike negiranja identiteta i prava Bošnjaka. Ponašanje vlasti u RS-u je necivilizacijsko i neustavno. Takvo ponašanje smišljeno negira naziv bosanskog jezika, a vrijeđajući i pokušavajući da ponizi Bošnjake u RS-u vlasti računaju da će ih na taj način obeshrabriti da ostanu na svojim ognjištima“, kaže se u saopćenju Naroda i Pravde.\nIz ove stranke pozivaju sve probosanske stranke, posebno one koje su u koaliciji sa SNSD-om da ovo pitanje učine prioritetnim i riješe ga na dobrobit svih građana.\n„Do sada je bilo niz situacija kada se ovo pitanje moglo nametnuti i riješiti, ali su one stranke koje su u koaliciji sa Dodikom umjesto ovakvih vitalnih pitanja nastojale da dobiju određene pozicije za svoje stranačke kadrove. Ovo je poraz za sve nas, ovakva praksa samo je vrhunac ledenog brijega u odnosu vlasti RS-a prema Bošnjacima u ovom entitetu. Ovo je poziv da ne trgujemo interesima vlastitog naroda, ovo je molba da ne zatvaramo oči nad sudbinom naših sunarodnika“, stoji u saopćenju Naroda i Pravde.\nNa kraju iz Naroda i Pravde izražavaju solidarnost sa svom djecom i roditeljima kojima se iz godine u godinu onemogućava izučavanje vlastitog jezika.\n„Kanton Sarajevo pomagao je i pomaže održavanje instruktivne nastave u Konjević Polju, ali ovakva rješenja trebala su biti privremena. Nažalost, čini se da se javnost, po principu kuhanja žabe, polako navikava da bošnjačka djeca u javnim školama nemaju pravo na svoj jezik. Pravo na bosanski jezik je naše ustavno pravo na svakom pedlju naše domovine Bosne i Hercegovine. Obaveza bošnjačkih predstavnika i svih drugih koji se zalažu za poštivanje ljudskih prava jeste da djeci osigura njihova osnovna prava“, dodaju na kraju iz Naroda i Pravde.\nTagovi: Narod i PravdaElmedin KonakovicVlast RS


Stvarnosni razlozi leže u zatečenom stanju koje nije zadovoljavajuće zbog neuspešne postustavne reizbornosti. Među reizabranim nosiocima pravosudne funkcije bilo je i onih koji nisu stručni, osposobljeni ili dostojni da je obavljaju, a bilo ih je i među onima koje je Ustavni sud, poništavajući odluke o nereizboru, vratio na dužnost zbog grubih povreda postupka, ne baveći se njihovim pojedinačnim kvalitetima. Reizbornost, stoga, nije pomogla pravosuđu da se oslobodi onih zbog kojih je i bilo u riziku korupcije. Tom cilju nije pomogao ni Zakon o odgovornosti za kršenje ljudskih prava (kolokvijalno, o lustraciji), koji je postao čuven po tome što u desetogodišnjem vremenu važenja nijednom nije primenjen.\nSistemski razlozi leže u propisima koji su instalirali poluge političkog uticaja na pravosuđe. Te poluge povezuju one od kojih koruptivni uticaji kreću, one koje te uticaje prenose i one koje te uticaje materijalizuju. Žarišta visoke korupcije su, najčešće, u političkim partijama. Od tog izvora koruptivni uticaji najpre kreću prema organima izvršne vlasti a oni ga usmeravaju prema rukovodiocima sudova, odnosno javnih tužilaštava.\nDa bi se pravosudna korupcija iskorenila ili barem svela na minimalnu meru, neophodno je neutralisati njene transmisione poluge.To se može postići izmenama Ustava i pravosudnih zakona u sledećim pravcima:\n1) da predsednike sudova i sudije bira Visoki savet sudstva, poveravajući im i prvi i stalni mandat;\n2) da javne tužioce i njihove zamenike bira Državno veće tužilaca, poveravajući im i prvi i stalni mandat;\n3) da predsednika suda predlažu sudije u sudu kojim će rukovoditi, a da javnog tužioca predlažu zamenici tužioca u tužilaštvu kojim će rukovoditi;\n4) da u Visokom savetu sudstva i Državnom veću tužilaca ne budu ministar pravde i predsednik Odbora Narodne skupštine nadležnog za pravosuđe;\n5) da članove Visokog saveta sudstva i Državnog veća tužilaca ne bira Narodna skupština, već oni koje ti članovi predstavljaju;\n6) da članovi Visokog saveta sudstva i Državnog veća tužilaca imaju zamenike kako bi uvek odlučivali u punom sastavu;\n7) da i javno tužilaštvo bude samostalan i nezavisan državni organ a ne samo samostalan, kako bi se izjednačilo sa sudom i približilo sudskoj vlasti udaljavajući se od izvršne.


Održan memorijalni turnir u pikadu za slijepe :: HRT – Radio Pula\nFoto: PRKSIŽ/ustupljena fotografija\nČlanovi i volonteri Planinarsko-rekreativnog kluba slijepih Istarske županije te Udruge slijepih Istarske županije okupili su se u četvrtak, 15. travnja u prostorijama USIŽ u Puli na 5. ekipnom i 9. pojedinačnom Memorijalnom turniru u govornom elektroničkom pikadu za slijepe "Eduard Žufić".\nOd ukupno 6 ekipa: Buje, Buzet, Labin, Novigrad, Pazin i Poreč, trećeplasirana bila je ekipa Buzet u sastavu Marija Legović, Dara Paris i Paško Šimunac. Drugo mjesto osvojila je ekipa Poreč, u sastavu Ivan Fonović, Zlatko Sandrić i Saša Stanković. Pobjednik ekipnog turnira bila je ekipa Novigrad, u sastavu Željko Čižmešija, Zlatko Močenić i Brigita Žufić.\nPlasman u pojedinačnim kategorijama:\nU kategoriji "volonteri" bilo je prijavljeno 5 natjecatelja, od kojih se na trećem mjestu plasirala Brigita Žufić, na drugom mjestu Anica Todorović, a prvo mjesto osvojila je Iva Pučić.\nTurnir koji je održan povodom 10. obljetnice Planinarsko rekreativnog kluba slijepih Istarske županije i 70. obljetnice Udruge slijepih Istarske županije, financirali su Grad Poreč, Sportska zajednica Općine Svetvinčenat te Sportska zajednica Grada Pule.


Grad Sarajevo konačno oslobođen od mina | Sarajevo.ba\nGrad Sarajevo je od jučer u svom teritorijalnom obuhvatu očišćen od mina.\nTo je rezultat inicijative partnerskih organizacija ITF Enhancing Human Security, Marshall Legacy Institute, Centra za obuku pasa i donacije Sjedinjenih Američkih Država koje su prepoznale značaj projekta „Sarajevo bez mina“.\nMemorandum o razumijevanju između Grada Sarajeva i američke organizacije „Marshall Legacy Institute“ (MLI) potpisali su gradonačelnik Abdulah Skaka i general Gordon Sullivan prije dvije godine u Washingtonu. Projekat obuhvata četiri općine koje su bile suočene sa problemom mina: Novi Grad, Stari Grad, Istočni Stari Grad i Vogošća.\nPočetkom ovog mjeseca, u potpunosti su deminirane općine Stari Grad i Novi Grad, a od jučer je i općina Istočni Stari Grad slobodna od mina i neeksplodiranih ubojitih sredstva.\nPreostalo je još da se završe aktivnosti u općini Vogošća gdje deminerski timovi rade na zadnjim lokacijama Gora kamenica i brdo Žuč.\nSimbolično, 4. aprila 2019. godine, na Međunarodni dan borbe protiv mina, gradonačelnik Skaka i ambasador SAD u BiH Eric Nelson, ozvaničili su početak realizacije projekta.\n„Od vitalne važnosti je omogućiti siguran život za sve stanovnike i posjetioce Sarajeva i šireg regiona. Bez podrške i pomoći vlade Sjedinjenih Američkih Država, odnosno State Departmenta koji je finansirao projekat, ništa ne bi bilo moguće. Završeni su procesi koji su zaostavština prošlog vremena, obuhvataju dva entiteta i kojim šaljemo snažnu i pozitivnu poruku iz Sarajeva i naše zemlje“, kazao je Skaka.\nGradonačelnik je u oktobru prošle godine razgovarao i sa Ethanom Rinksom, program menadžerom odjela State Departmenta odgovornim za projekat “Sarajevo bez mina 2020” kojeg je ocijenio historijskim za ekonomski razvoj Bosne i Hercegovine i njenog glavnog grada.\nOva inicijativa predvođena ITF Enhancing Human Security, Marshall Legacy Institutom, Centrom za obuku pasa za otkrivanje mina u BiH, a u partnerstvu sa Gradom Sarajevom, napravila je veliki korak naprijed u postizanju svog cilja, a to je učiniti Bosnu i Hercegovinu zemljom slobodnom od mina.


Uslovi u Zdravstvenom centru u Kruševcu su očajni | Kruševac Info\nGradonačelnik Bratislav Gašić i zamenik gradonačelnika Siniša Maksimović u pratnji direktora Zdravstvenog centra Kruševac dr Slobodanke Jotić sa saradnicima, obišli su zgradu u kojoj je smešteno Neurološko odeljenje.\nTokom obilaska, rukovodstvo Grada upoznato je sa tekućim problemima vezanim za prokišnjavanje zgrade, pojavu insekata i druge loše uslove, na Odeljenju gde su smešteni pacijenti kojima je neophodna posebna nega.\nTom prilikom, istaknuto je da objekti Zdravstvenog centra nemaju upotrebnu dozvolu i da je neophodno prvo ih legalizovati, kako bi se stekli uslovi i za apliciranje za sredstva Ministarstva.\nPrema rečima gradonačelnika, paritetna Komisija Gradske uprave i Zdravstevnog centra trenutno radi deobni bilans (zakonski obavezujući) i ovaj posao od velike važnosti kako za Zdravstveni centar, tako i za lokalnu samoupravu biće uskoro okončan na najbolji mogući način.\nŠto se tiče konkretnih aktivnosti, u najskorije vreme počeće da se radi na poboljšanju energetske efikasnosti i smanjenju troškova grejanja u zgradi u kojoj je smeštena Neurologija, čime će se rešiti gorući problem, a u planu je i adaptacija Medicine rada (u IMK „14. oktobar“), koja će nakon deobnog bilansa pripasti Domu zdravlja.\nNakon kraćeg boravka u Zdravstvenom centru, Gradonačelnik i zamenik gradonačelnika, obišli su i krug bolnice gde su informisani o aktuelnom komunalnom stanju.\nDirektor JKP „Kruševac“ Boban Kostić, koji je takođe bio prisutan, naglasio je da ovo javno preduzeće prazni bolničke kontejnere prema utvrđenoj dinamici, jednom nedeljno, ali da ukoliko za to postoji potreba može i intenzivirati svoju delatnost. Biće raščišćen i raskrčen potez u blizini bolničkog parkinga, koji obuhvata i deo Bagdalske šume.\nŠto se tiče uklanjanja medicinskog otpada, direktor Zdravstvenog centra dr Slobodanka Jotić napomenula je da je Kruševac centar u kome se prikuplja i uništava ovaj otpad i da se planira unapređenja rada u ovoj oblasti.\n« FK Napredak za vikend dočekuje Radnički iz Nove Pazove\nRubinov Vinjak menja prepoznatljivu ambalažu »


Kolektivni ugovor za veća prava radnika "Gorenja" u Valjevu\nKolektivni ugovor za veća prava radnika “Gorenja” u Valjevu\n“Gorenje Srbija” i reprezentativni sindikati u fabrici u Valjevu potpisali su posle tromesečnih pregovora, trogodišnji kolektivni ugovor, kojim su radnicima garantovana veća prava i dodatna sigurnost, saopštila je danas ta kompanija.\n“Ovo je prvi kolektivi ugovor zaključen na nivou kompanije i predstavlja sporazum dve strane, za razliku od Pravilnika o radu koji jednostrano donosi i menja sam poslodavac”, navodi se saopštenju.\nKolektivnim ugovorm su predviđeni dodatni dani godišnjeg odmora za različite kategorije zaposlenih, uključujući roditelje i samohrane roditelje, jubilarna nagrada, plaćeno odsustvo tokom selidbe, sklapanja braka, porođaja supruge za nove očeve, kao i pokrivanje troškova obrazovanja zaposlenog unutar kompanije i u obrazovnim insitucijama, prema potrebi.\nKako je istaknuto, predstavnici “Gorenja” i sindikata uvereni su da će potpisivanje kolektivnog ugovora doprineti međusobnom razumevanju i unapređenju uslova rada zaposlenih i poslovanja kompanije.\n“Gorenje” u Srbiji trenutno zapošljava oko 3.000 radnika, od čega više od polovine zaposlenih, njih 1.700, u fabrici rashladnih uređaja u Valjevu.\nU tom gradu u pripremi je i izgradnja još jedne fabrike koja će uposliti 200 do 300 novih radnika, kako je nedavno i najavljeno dolaskom većinskog vlasnika “Gorenja”, kineske “Hisense” grupe.